I u tijoxelab i Jesus xsach i qui wa chi qui cʼux; n-xqui cʼam tu bic wach i rajwaxic quiqui tij pa be. Xa jun caxlanwa qui cʼamom bi cuʼ pa bárco.


Ruma c'u wa', ri Juan jewa' xubi'ij chique: —Ri'in pakatzij wi canya ri bautismo che alak ruc' ya'; no'j c'o Jun catajin lok más c'o uwach y más c'o uchuk'ab chinuwa ri'in. Na takal tane chwe ri'in canquir ruwach ruxajab. Ri bautismo cuya Rire che alak, e ruc' ri Santowilaj Ruxlabixel ri Dios y ruc' ak'.


Ique que oywaric man i ma Pédro i ma Wan que tijin chu c'utic chique i winak chi i camnak ca c'un chic sak chiquiwach . Quiqui bij chi 'etamam ni ile man i Jesus walijnak chic che i camic .


Tob cojternabex rucꞌ cꞌax, ri Dios na oj rokꞌotam taj. Tob ne cojmachꞌax pulew, na caquisach ta kawach.


Man i Crísto n-quel ta che u patan chi ʼatol tzij cʼa cu rik ni ʼij we xkajsax ni qui choʼab conojel i je aj chʼoʼoj chirij.


Xubiꞌij cꞌu chique raj cꞌay que palomax: —¡Chesaj bi alak tak waꞌ! ¡Maꞌan alak cꞌaybal che ri Rocho ri Nukaw! —xchaꞌ.


Yey ruq'u' b'ala'l pa kik' y rub'i' Rire e : “ Ri Tzij re ri Dios . ”


Toʼ i wach yix chi ix aj cʼambeal chi xa ix mawach. Qui bij yix chi “We jun winak cu cuxtaj u bi i rachoch i Dios puwi i u tzij, n-chukul ta ʼo wi ʼuri u ʼonquil pacha u bim,” qui bij yix. “Péro we cu cuxtaj u bi i óro re i rachoch i Dios, ʼo chukul ʼuri coʼon na pacha i u bim.” Queje qui bij yix ile.


Are ʼuri, ique xcoʼtaj can i cataraya, y xe ʼe ruʼ.


Chacuxtaj wa' chique ri e raj chac ri Dios y lic chebapixabaj pa rubi' Rire, cha' mech'o'jin chwi tak ch'a'tem na jinta utz cuc'am lok, ma xew cuc'am lo sachibal na'oj chique ri quetaw re.


Cꞌo jun kꞌij echiriꞌ ri Dios cuya pukꞌab ri Kanimajawal Jesucristo cukꞌat tzij paquiwi conoje; cꞌa ecꞌu riꞌ cakꞌalajin na ronoje ri cꞌo pa canimaꞌ ri ticawex, jelaꞌ pachaꞌ ri cubiꞌij wa Utzilaj Tzij cantzijoj riꞌin.


Are 'uri i capitan xa 'e u tz'onoj che i ma Páblo : — ¿ Katzij 'uri chi yet xak at aj Róma winak ? — co'ono . I ma Páblo xu bij : — Katzij .


E uwariꞌche, ruma woyowal lic xinjiquibaꞌ uwach: “Rique na queboc ta cꞌana pa ri uxlanem canya Riꞌin.”† Sal. 95:7-11


Ri capitán xuc'am c'u bi rala y xu'ya'a chwa ri comandante, y jewa' xubi'ij che: —Ri Pablo, ri jun c'o pa cárcel, xinusiq'uij y lic xelaj che cha' canc'am lo wa jun ala chiwach la, ma c'o caraj cutzijoj che'la —xcha'.


Ma ri jujun caquimin alak chupa che ucojic ri retalil re circuncisión, rique na caqui'an tane ronoje ri Tzij Pixab; xew cacaj caquitac'aba' quik'ij ruma xcoj alak quitzij.


Ma ri nuyucu ri'in, na c'ayew ta ruc'axic bi y ri eka'n canya bi chiwe na al taj» xcha'.


Queje ile xu bij chique man reta'am chi i je caj'atzil i sacerdóte xa ca titat qui pam che i Jesus ; are ne rumal-i qui jachom pu'ab ire .


I Jesus xu bij che : — Yin sakil in ch'a'atnak chiquiwach conojel i winak ; sakil in c'utum pa tak molbal'ib , xak pa rachoch i Dios , pa quiqui mol wi quib i aj Israel winak . Queje ile in 'anom , n-ta in ch'ukum u wach chiwe .


Teʼuri i ma Cornélio xu bij che: —Che can i cajib ʼij, pacha i ʼor-i, ya coʼon a las tres re u kajbal ʼij, ʼo i xwil pinwach. Yin in ʼo waral ruʼ wachoch; in canam can in waʼim man quin tijin chu tzʼonoxic che i Dios. Xak teʼet, xwinakir jun achi chinwach, i u ʼuʼ lic ca walchʼinic.


Are 'uri i Jesus xu jek u bixquil jun tijojbal tzij che . Xu bij : — 'O jun aj Israel xel pa Jerusalen , 'enam-re pa Jerico . Are ca tijin chi be , xe u c'ulaj juban ili'omab y xqui chapo . Xquel'aj ubitak-re , xak i u 'u' . Xqui 'an c'ax che , laj xqui camsaj canok ; y xe 'ec .


Are quix lapanic , xui i chom laj tak tzij chi bij , chi 'utz ca tawic . 'O u chac quiwetamaj wach i ca majawic chi qui bij , we 'o tzij ca tz'onox chiwe .


Xquibiꞌij cꞌu che: —¿Suꞌbe riꞌ? Ma na jinta junok chiquixoꞌl ri atz-chakꞌ la jelaꞌ rubiꞌ —xechaꞌ.


I Dios lic ʼo i u choʼab quix u to na, man n-quix tzak ta chupam i mac; ʼo u choʼab quix u ya na chuwach ire, lic n-ta cʼax chiwe. Quix u to, man quix quicotic quix upon chila chuwach, pa ʼo wi i nim laj u chomal ire.


ma ri Dios na e ta Dios ke ri ekaminaq ma e Dios ke ri e k'aslik . Ma konoje ri e ralk'o'al ri Dios , tob' ekaminaq chik , e k'as chwach ri Dios — xcha' .


Ri kacuerpo echiriꞌ camukic, xa re ruwachulew; noꞌj echiriꞌ cacꞌastaj lo che ri camic, cuꞌana jun cuerpo lic rewi re ri cꞌaslemal chilaꞌ chicaj. Ma jelaꞌ pachaꞌ wa kacuerpo lic rewi re ri kacꞌaslem wara che ruwachulew, jecꞌulaꞌ cajawax jun kacuerpo lic rewi re ri kacꞌaslemal chilaꞌ chicaj.


Yey ri winak lic xesiq'uin tanchi che uc'ulic uwach: —¡Camisax chwa cruz! —xecha'.


Yin i jun chi lic in c'aslic , tupu xin camic ; xui-ri wo'or , lic in c'aslic ronojel 'ij sak . Yin , 'o i 'atbal tzij pin'ab puwi i camic , xak puwi i qui q'uijibal i camnak .


Echiriꞌ ri hermano Tíquico ri na lokꞌ ta cꞌax canaꞌw re copon ucꞌ alak, cubiꞌij cꞌu che alak saꞌ ri nuꞌanom riꞌin wara. Rire e jun utzilaj aj chac re ri Kakaw y lic chacuninak wucꞌ riꞌin.


Yix, ix wachalal, lic iwetaʼam wach cu ʼan i ʼatbal tzij chi ʼo pakawi. Iwetaʼam yix, i ʼatbal tzij ʼo puwi jun winak are cʼaslic.


Are 'uri i Jesus xu bij chique i winak chi que cubi chuwach tak ulew . Te'uri xu chap i wukub caxlanwa y xu tioxij che i Dios . Te'uri xu piro , y xu ya chique u tijoxelab . Ique xqui jach chique i winak .


Ri kakib'i'ij lik k'o keta'am , ¿ sa' kutiqoj ri kina'oj ? Raj k'utunel re ri tzijpixab' , ¿ sa' kutiqoj ronoje ri kimajom ? Yey ri lik kakich'a'tib'ej uk'iyal taq na'oj re waq'ij ora , ¿ sa' kutiqoj ronoje ri kakib'i'ij ? Na jinta kutiqoj , ma ri Dios uq'alajisam chik na jinta ke'elawi ri kina'oj ri tikawex re ruwachulew .


E uwari'che nutaqom b'i uk' alaq ri Timoteo , ri lik k'ax kanna'o ma e pacha' nuk'ajol chupa rub'i' ri Cristo . Rire lik ku'an chi utz ri taqom che ruma ri Qanimajawal . Echiri' kopon uk' alaq , ku'tzijoj tanchi che alaq ri nub'inik nusilab'ik ri'in ruk' ri Cristo , ma jela' nuk'utum pa taq chawi in ik'owinaq wi y pa taq riglesias .


Ma tob riꞌin na in jinta ucꞌ alak chiwachil, pero pa wanimaꞌ e cannaꞌ riꞌin pachaꞌ in cꞌo ucꞌ alak. Lic quinquiꞌcotic ma canwilo junam cachacun alak yey lic tiquil alak chi utz che ri cubulibal cꞌuꞌx alak rucꞌ ri Cristo.


Wa lajuj takanelab junam tzij quiꞌanom chiquiwach puwi ri quitakanic chaꞌ caquiya na cꞌu ri quichukꞌab y ri quitakanic pukꞌab ri nimalaj itzel chicop.


Lik k'u chirajawaxik kak'un saq chiwach ralaq y mamakun chi alaq . Y cha' kak'ix k'ana alaq che , kamb'i'ij wa' che alaq : K'a e k'o ne jujun che alaq na keta'am ta uwach ri Dios .


Echiri' benak chi ri k'ij e ri' cayubub chic, xec'am lo chwach ri Jesús conoje ri yewa'ib y ri e c'o paquik'ab itzel uxlabixel.


Y waꞌ e pachaꞌ ri bautismo cakacꞌul riꞌoj wakꞌij ora re colobetajic. Wa bautismo na re ta caresaj ri chꞌul cꞌo che ri kacuerpo, ma e re caresaj ri mac cꞌo pa kanimaꞌ y ruma cꞌu waꞌ cakajiquibaꞌ chwach ri Dios cojcꞌojiꞌ chi jusucꞌ. Yey ketaꞌam lic jiquibam uwach ri kacolobetajic ruma rucꞌastajibal ri Kanimajawal Jesucristo,


man xak i Ta cʼax quix u naʼo. Cʼax quix u naʼo man yix cʼax quin i na yin, xak xi cojo chi yin in petnak ruʼ i Dios.


Yey lic ube c'ut, ri Dios cu'an uc'axel chique ri eya'yom e alak pa c'ax.


» E junoq kuq'alajisaj chikiwach ri winaq , kub'i'ij : “ In tijo'n re ri Jesús ” ; jek'uri'la' kan'an ri'in che rire , kamb'i'ij chwach ri Nuqaw k'o chila' chikaj : “ Qatzij , wa jun e nutijo'n ” kincha' .


pakiwi ri xekamisan ke ri tinamit la y taq ri q'alajisanelab' e la . Xki'an k'u chike xturuw ri kikik'el . E uwari'che lik Lal jusuk' ma x'an la chike wa e kamisanel kakiqum kik' . ¡ Ek'u lik taqal wa' chike ! » kacha' .


Péro n-queje ti ile . I u sujuxic u quiq'uel chicop junab junab , n-xresaj ti qui mac ; i costúmbre-le xa cu c'unsaj tan chic piqui c'ux chi 'o qui mac .


E uwariꞌche, echiriꞌ ri Dios xuya Rutzij Upixab che ri Moisés, ¿e nawi xujalcꞌatij ri biꞌtisinic uꞌanom chi che ri Abraham? Na e taj. Ma we ta e riꞌ, e ri Tzij Pixab cayaꞌw ri kacꞌaslemal chwach ri Dios, y cojuꞌan cꞌu jusucꞌ riꞌ ruma ri cakatakej ri tzꞌibital canok. Noꞌj na e ta uꞌanom riꞌ.


Yoj ujer, ʼo te i tojbal mac pakawi, man n-xka coj ti ʼatbal tzij re i Dios chi tzʼibtalic; xui-ri, i Dios xresaj i ka cʼas chikij, lic xu chup u wach, are xcam i Crísto chuwach cruz.


Are i aj chʼoʼoj chirij i rajaw i ticon, are itzel chi ca ticaw i mal laj ija. Are i molonic re i ticon, are i qui molic i winak pa qʼuisbal ʼij. I ajchaquib chi quiqui mol i ticon, je are i ángel.


Q'uisbal c'u re tak wa', xintzu'n chicaj y xinwil jun puerta jakatal che ruwa caj. Y ri Jun, ri cach'aw pacha' uch'awibal trompeta, xch'a't tanchi wuc', jewa' xubi'ij: «Chatak'ana lo wara y Ri'in canc'ut chawe sa' tak ri catajin lok we xic'ow tak wa' wa xbi'x chawe» xcha'.


Y xya' k'u puq'ab' kach'o'jin chikij rutinamit ri Dios y kuch'ij kichuq'ab' . Jenela' xya' puq'ab' kataqan pakiwi konoje taq ri tinamit , konoje ruk'iyal kiwach taq ri tikawex che ronoje ruk'iyal uwach ch'a'temal .


Y na xew ta wa', ma lic ne cojqui'cotic echiri' cape c'axc'obic pakawi'. Ma keta'am we xkach'ij uchuk'ab ri c'axc'obic, lic cac'oji' unimal kac'u'x.


I Jesucrísto , lic xak jun qui c'ux , xak jun qui no'oj ru' i Dios . Mi jun 'ilawnak u wach i Dios ; xui-ri , keta'am u wach rumal i Rac'al chi lic xa jun chirij , lic ru' ire petnak wi .


Xubi'ij c'u che rachi: —Chatyactajok y chamaja bi abe. Ma ruma ri cubulibal ac'u'x wuc', xatcolobetaj che ri yabil —xcha'.


Ma ¿saꞌ cꞌu cutikoj riꞌ che ri ticawex we cuꞌan rajaw ronoje ruwachulew yey cusach cꞌu uwach rucꞌaslemal?


Ri'in cambi'ij ri xinwilo: Ri xquiya'o lic pa canima' xalax wi. Na xew ta xquiya e chirij ri c'o cuc', ma xquiya ne uwi'.


Rumal-i , we ca bix chiwe : “ Chiwilape' chila 'o wi i Tolke pa ta'aj tz'inilic , ” que cha , mix 'e chila ; xak we ca bix chiwe : “ Chiwilape' chi 'o wi paja , ” quiqui bij chiwe , mi cojo .


Pa jun k'ij re uxlanibal ri Jesús cac'utun chupa jun sinagoga.


Oj cꞌu pachaꞌ cunabal lic quiꞌ ruxlab camuyuyic copon chwach ri Dios, ma kuma riꞌoj cakꞌalajin rucꞌuꞌx ri Cristo chiquiwach ri quecolobetajic y chiquiwach ri catajin quisachic.


Y jek'ula' kaq'alajinik sa' ri k'o pa kanima' uk'iyal tikawex , we utz o na utz taj . Yey kamb'i'ij k'u chawe ri'at : Kopon na jun q'ij echiri' lik k'ax kuna' ak'u'x , ma e ku'ana pacha' kik'owisax juna kuchilo pa rawanima' — xcha' .


Are ʼuri i Jesus xtejeb pan cuʼ; xe u yino y xu bij chique: —Chix walijok; mi xij iwib —coʼono.


Xo'on chupan jubi' , i nimak tak aj Israel xqui junamsaj qui no'oj chi quiqui camsaj i ma Sáulo ,


Te'uri xu tak u tac'baxic u careta . Xe kaj bi che queb , xe 'e chi ya . Are 'uri i ma Felípe xu kajsaj ya puwi i achi .


Xak xu bij chique: —ʼO ni tinimit quiqui ʼan chʼoʼoj che chic jun tinimit; ʼo ni winak re jun ʼatol tzij quiqui ʼan chʼoʼoj chiquij i winak re chic jun ʼatol tzij.


No'j ri Saulo eb'uternab'em ruk' k'ax ri kikojom rub'i' ri Cristo . Xok k'u chi' taq ja re keb'u'charej lo rachijab' y rixoqib' yey keb'u'ya'a pa cárcel .


Are 'uri xe tejeb pan i u tijoxelab i Jesus ru' , y xqui bij che : — I 'atbal tzij aj chicaj , are ca pe pakawi , ¿ pachin 'uri naj u 'ij que'elok ? — xqui bij che .


I Crísto (chi “U Tzij i Dios” bital che) xoʼon achi che rib, y xqʼuiji chakaxol. Lic nim i cʼaxnabal u cʼux; lic xu cʼut i sak laj tzij re i Dios chake ruʼ wach tak i xu ʼano. Yoj kilom u ʼij u chomal chi xui ruʼ ire ʼo wi, chi are i mer Racʼal i Dios; xa jun ʼolic.


C'o jun k'ij ri Jesús cach'a't ruc' ri Dios. Y echiri' xuq'uis u'anic orar, jun chique rutijo'n xubi'ij che: —Kajawal, c'utu la chike su'anic caka'an orar, jela' pacha' xu'an ri Juan cuc' rutijo'n —xcha'.


Xui-ri , n-ta chic jun tzij lic re iwelbal chi sak , xui i jun chi xin c'ut yin chiwe . Are i 'anom , je 'o ni jujun je upon-nak iwu' xa quix qui tunu ; cacaj ique quiqui yoj i 'utz laj tzij re i Crísto .


Niʼpa i ʼo chake chi toʼ ca ʼayic, ca jalwachix na che ile chi n-ca ʼay ta chic; i ka chʼacul chi toʼ ca camic, ca jalwachix na che i n-ca cam ta chic. Are cakil ile, caketamaj chi n-ta chic camic; queʼelok pacha cu bij u wuj i Dios: “I camic ya chuptal chic; ya xkajsax u choʼab.”


Jun, we are u patan cu bij u tzij i Dios, chu bij ʼuri pacha are i Dios ca binic. We are u patan que u to i winak, chu ʼana ruʼ ronojel u choʼab chi u yom i Dios che. Niʼpa i qui ʼano, chi ʼana ruʼ rutzil i cʼux, teʼuri quiqui bij ni winak chi Dios nim u ʼij, man are i Jesucrísto ʼanawnak chiwe chi ʼo rutzil i cʼux. Ire, nim ni u ʼij i u choʼab queʼe ʼij sak che. Amen (katzij).


Are 'uri ique xe 'e ru' i Jesus y xqui c'astaj . Xqui bij che : — ¡ Tijonel ! ¡ Ka Tijonel ! ¡ Coj muktaj pa ya ! — xqui bij che . I Jesus xwalijic y xu 'atij i tew , i ya . Are 'uri i ya n-xsilab ta chic , xak i tew ; 'is xe uxlanic .


Ri K'apoj Bexex xkibic y xuc'am ri jubotaj wuj c'o puk'ab uwiquik'ab ri Jun tz'ul pa ri tz'ulibal.


Xak queje ile, mi jun cu cʼol i víno cʼacʼ chupam i ʼel tak surum, man we queje quiqui ʼan ile, xa ca rakchʼij i surum. Queʼelok, coʼon mal i surum, y ca sach i víno. Rumal-i, ʼo u chac cocsax i víno cʼacʼ chupam i surum cʼacʼ; queje ile ʼutz queʼelic che queb —xu bij i Jesus chique.


Ek'uchiri' , ri Jesús xok b'i chupa ri barco . Ek'u rachi eb'elinaq b'i ritzelilaj uxlab'ixel che , xelaj che ri Jesús cha' kuya luwar che katerej b'i chirij .


'Alaj chi petnak piquiwi , man xqui ta ique chi junwi chic que ch'awic , xak que tijin chu cojic u 'ij i Dios .


Ique xqui bij chique i queb: —¡Katzij, i Kajwal xwalijic; xu cʼut rib che i ma Simon! —xe cha.


Cha cʼun chi cʼux, i Kajwal cu tzalij nu wach chake, niʼpa i ʼutz ka ʼanom; n-ta coʼono we oj ʼo puʼab jun patron, o we n-ta ka patron, xak jun i kilic cu ʼano.


—Jix pa rachoch i Dios. Chix tacʼal chiquiwach i winak chila, chi ʼalijinsaj chique wach i mer usucʼ i cʼacʼ laj cʼaslemal —xu bij.


N-queje ti usucʼ ile pacha i quiqui bij, man que u ya na pa tojpen. I Dios, we n-que u ya ti ajmaquib pa tojbal qui mac ¿wach u ʼonquil i ʼatbal tzij ʼuri cu ʼan piquiwi i winak chuwach i jyub taʼaj coʼon panok?


Rique lic co quesiq'uinic, jewa' caquibi'ij: «Lal Dios Kajawxel, Rilal lic Lal jusuc' y janipa ri bi'im la, lic e cu'ana'. ¿Jampala' cak'at la tzij paquiwi ri ticawex e c'o che ruwachulew y ca'an c'u la uc'axel chique ri xecamisan ke?» quecha'.


Pero ri Esteban lic c'o ruchuk'ab ri Santowilaj Ruxlabixel ri Dios ruc'; xtzu'n c'u pana chicaj y xril runimal uchomalil ri Dios yey xrilo ri Jesús c'o puwiquik'ab ri Dios.


Ri Dios ruc' ri unimal uchuk'ab, uya'om chike ronoje tak ri cajawax che ri kac'aslemal y ri kabinic kasilabic chwach Rire. Yey cu'an wa' ruma ri xuya chike caketa'maj uwach Rire, ri xojusiq'uij ruc' ri unimal uchomalil y ri unimal uwach uk'ij.


Mak'o musok rib' chirib'il rib' . Ma we k'o junoq kuch'ob'o lik reta'am chi ronoje che ruwachulew , chirajawaxik ri' chu'ana che rib' pacha' junoq na jinta k'ana reta'am , cha' e kareta'maj runa'oj ri Dios . Jek'ula' ku'ana lik k'o una'oj paqatzij wi .


Ma ri lic usuc' e ta xc'ayix wa' chi oxib ciento denarios, y ruc' wa' queto' ri niba'ib —xecha'. Y lic c'u ri' quech'a't chirij rixok.


Xui-ri, we ʼo jun chi toʼ aj yacol chʼoʼoj chiquixol i kachalal, cha pixbaj jumul o camul chi cu mayij u ʼonquil. We n-cu coj taj, teʼuri chawesaj bic.


Pachin jun xa co'on pen cu tobej u c'aslemal , xa cu sach 'uri u c'aslemal sakil . Xui-ri , we 'o jun ca sachsax nu wach u c'aslemal xa wumal yin , ca ya' 'uri u c'aslemal sakil .


Y conoje cꞌut caquibiꞌij “ri Jesucristo e Rajawal ronoje ri cꞌolic”, y caquibiꞌij cꞌu waꞌ re yacbal ukꞌij ri Kakaw Dios.


Cʼa are ʼo wi woʼor, n-ta i tzʼonom che pin bi yin; woʼor chi tzʼonoj ʼut, y ca yataj na chiwe, man mas quix quicot na rumal.


Xub'i'ij k'u ri ángel che : « Chaximila' b'i rakoton y raxajab' » xcha che . Y rire jela' xu'ano . Xub'i'ij tanchi ri ángel che : « Chakojo b'i raq'u' re pisb'al awij y chat-tereja lo chwij » xcha che .


Chat walijok , chat kaj bic , y jat cu' . Ma xij awib , man yin je in takom li awu' — co'on u Tewal i Dios che .


E ri Dios xcoloben ke'oj y xojusiq'uij cha' cojc'oji' jusuc' chwach; yey wa' na e ta ruma ri ka'anom ri'oj, ma e ruma lic e xraj ri' Rire chike. Echiri' c'amaja' ne cu'an ruwachulew, uch'obom chic cuya ri unimal rutzil uc'u'x chike ruma ri Kanimajawal Jesucristo.


Xak quin c'unsaj pi c'ux wach xu 'an i mam Eliséo ujer . Je q'ui je rach aj Israel chi 'o itzel laj yobil lépra chique . Xui-ri , mi jun xe u cunaj chique , xui i ma Naaman chi aj Síria , xcunaxic ; ire n-aj Israel taj . ( Queje xu bij i Jesus ile chique . )


Ruma c'u ri Jesús reta'am ri xquita rique, xel bi pa ri luwar re Judea y xtzelej tanchi pa ri luwar re Galilea.


No'j ri Jesús ruma na jinta utaqexik ruk'aslemal , na jinta k'u utaqexik ri chak ku'ano re kach'aw paqawi' chwach ri Dios .


I caj'atzil i sacerdóte xqui mol i mer y xqui bij : — I mer-i , n-'us taj caka ya ru' i re i Dios ; i 'atbal tzij re i mam Moises n-cu ya taj , man i mer-i are i rajil u quiq'uel jun winak — xqui bij .


We ta c'a c'o ri Jesús che ruwachulew, ri' na aj ta chacunel pa Rocho Dios, ma wara c'a e c'o aj chacunel caquik'atisaj ri kasa'n chwach ri Dios pacha' ri cubi'ij ri takanic tz'ibital can ruma ri Moisés.


¿O c'o nawi rajil cutoj rachi chwa ruc'aslemal cha' na cujam taj? ¡Na jintaj!


¿Na eta'am ta neba alak hermanos, e ri na jusuc' ta ri quibinic quisilabic na jinta que cuc' ri queboc chupa rutakanic ri Dios? Lic masocotaj alak; ma e janipa ri caquetz'abej uwa quik'ij cuc' jujun chic na quic'ulel taj, ri e aj tioxab, ri quemacun chirij ri c'ulaniquil, rachijab caqui'an che quib pacha' e ixokib, rachijab caqui'an quic'ulel chique cach achijab,


Xak are in 'o cu' i ne te aj Israel winak , xak quin 'an che wib pacha ique , n-quin coj ta retalil i 'atbal tzij que i aj Israel . Queje ile quin 'ano , 'anbal chique chi quiqui jach na quib che i Crísto . Xui-ri , lic quin coj i 'atbal tzij re i Dios man in yom wib pu'ab i 'atbal tzij re i Crísto .


E pacha' juna ticawex, tob q'ui uwach ri chapayom re rucuerpo, wa' xa jun u'anom. Jec'ula' u'anom ri Cristo kuc' konoje ri'oj.


Xo'on panok , chupam jun uxlambal 'ij , i Jesus ca bin cu' u tijoxelab chupam juban ticon . I u tijoxelab xe oc chu ch'upic u wach i trígo are xe ic'awic .


Ralaq ri alaq chi re ri Dios , lik na ub'e ta k'enoq we chixo'lib'al alaq k'a k'o ri karetz'ab'ej uwa uq'ij ruk' junoq na uk'ulel taj o ku'an taq ch'ulilaj mak o na kaki'kot ta ruk' taq ri k'o ruk' ma xaqi kurayij más .


Rumal-i, caka chʼijo; lic n-caka sach ti u cowil ka cʼux. Tupu i ka chʼacul ca tijin u rijabic, xui-ri i pa ka cʼux n-ca rijab taj; ʼij ʼij ca tijin u ʼonquil cʼacʼ.


Xoc cꞌu chupa ri Rocho Dios y xucꞌam ri pam yaꞌtal chi pukꞌab ri Dios. Xutijo y xujach chique ri rachbiꞌil;✡ yey waꞌ na takal ta chique caquitijo, ma xew takal chique raj chacunel pa ri Rocho Dios caquitijo —xchaꞌ.


Churox 'ij xe upon pa tinimit Cesaréa . I ma Cornélio je coy'em chic cu' i rachalal , xak cu' i queta'am qui wach chi je u siq'uim ru' .


Pakatzij wi cambi'ij chawe: Na catel tana lo pa ri cárcel we na xatoj ta can ronoje ramac.


Y xkijeq k'u kakitz'aq uchi' , jewa' kakib'i'ij : — Qariqom wa jun achi kusachisaj kina'oj ri qatinamit , keb'uq'atej ri winaq cha' na kaki'an ta ri tojonik ka'an che ri nimalaj taqanel re Roma y kub'i'ij e rire ri Cristo , ri cha'tal lo ruma ri Dios re kataqan pakiwi raj judi'ab' — kecha' .


— ¿ Wuchac xi ch'ob yix u 'anic ile , chi qui c'am u pam i u Tewal i Kajwal ? Ya que tzalij li i xe 'e chu mukic awachijil ; wo'or xak cat qui c'am chubi yet — xu bij i ma Pédro che i ixok .


Ma ri David jewaꞌ xutzꞌibaj can chupa ri libro re Salmos:


Ma e ri na kuriq ta ku'an saqil taqanik pa rocho , ¿ su'anik k'u ri' keb'uchajij chi utz rutinamit ri Dios ?


E nabe ajilanic xtakan che u'anic, yey x'ani' wa' echiri' ri Cirenio e aj wach re ri nación Siria.


Ek'uchiri' , ri rey Agripa xub'i'ij che ri Pablo : — E kami kach'ob' ri'at , ¿ xa jub'iq' chi karaj kakoj pa nujolom cha' kinu'ana in jun kuk' ri kikojom rub'i' ri Cristo ? — xcha' .


Xeb'ek k'ut xe'kib'i'ij che ri Juan : — Lal tijonel , tape la , e ri jun xopon uk' la ch'aqa ya' che ri nimaya' Jordán , ri xq'alajisan la puwi' , wo'ora katajin che uya'ik ri bautismo y konoje ri tikawex eteran chirij — xecha' .


Are 'uri i aj Griégo winak xqui chap i ma Sóstenes , chi raj'atzil i molbal'ib que i aj Israel winak . Xqui ya u lo'xic chuwach i 'atbal tzij , xui-ri i gobernador ma Galion n-ta xu bij chique wach xqui 'ano .


y xtataj jun chʼawbal chicaj chi xu bij: —Iri lic are i wacʼal chi cʼax quin naʼo; lic quin quicot che, wach u ʼanom.


lic co xubi'ij che: —¡Chatyactajok y chat-tac'ala jusuc' chwi rawakan! —xcha'. Ec'u rachi xch'oplin chicaj y xbinic.


Xutzir k'u uwach rixoq y xalax jun ralko ralab' . Y ruchak wa' wa ralab' e kataqan ruk' jun vara ch'ich' pakiwi konoje taq ri tinamit e k'o che ruwachulew . Ek'u ri ralko ralab' rixoq xk'am b'i chikaj ruk' ri Dios pa k'o wi rutz'ulib'al re taqanik .


Noꞌj ri na e ta aj judiꞌab, tob na quitom ta ri Tzij Pixab re ri Dios, we calax pa canimaꞌ caquiꞌan ri cubiꞌij wa Tzij Pixab, waꞌ e cꞌutubal re cꞌo quetaꞌam puwi saꞌ ri chirajawaxic chique.


Echiri' ri ka'ib' utijo'n ri Juan xkito xub'i'ij wa' , xeterej b'i chirij ri Jesús .


Xec'oji' c'u cuc' ri tinamit re ri Cristo ronoje ri jun junab, e ri' quec'utun chiquiwach uq'uiyal winak. Chiri' c'u ri', nabe laj xbi'x “cristianos” chique ri quicojom rubi' ri Cristo.


Ruma c'u c'o alak puk'ab ri Cristo, c'o chi ri retalil re circuncisión che ri anima' alak, tob wa' wa circuncisión na e ta ri cacoj xa ruma juna achi; ma ri que'elawi e ri Cristo xresaj alak puk'ab tak ri rayibal re ri ti'jil alak.


Quebusoc cꞌu conoje ri winak rucꞌ tak ri cꞌutubal yaꞌtal che cuꞌan chwach ri nabe nimalaj itzel chicop. Y quebutak ri winak chaꞌ caquiꞌan jun ucꞌaxwach ri nabe nimalaj itzel chicop, ri lic xꞌan cꞌax che rucꞌ espada yey na xcam taj.


Ecꞌu raj judiꞌab chwi laꞌ la kꞌij wi xquiꞌan tzij chiquiwach chaꞌ caquicamisaj ri Jesús.


Ma lic chirajawaxic ri Cristo catakan na puwi ronoje, quebuya na c'u chuxe' ri rakan conoje ri quech'o'jin chirij.


»Chirajawaxic c'ut conoje cac'am na quipa, pacha' quebic'owisax pa ak'. E pacha' ri ca'an ruc' ronoje kasa'n caya'i' chwach ri Dios: cacowisax ruma ratz'am.


I ma Piláto xe u mol qui chi' i caj'atzil i sacerdóte , xak i u wi qui jolom i tinimit , xak i to' winak .


Ecꞌu ri Jesús, ruma retaꞌam rique xa queb quipalaj, jewaꞌ xubiꞌij chique: —¿Suꞌchac cacꞌam alak nupa? Cꞌama pe lo alak juna meyo re caꞌan tojonic rucꞌ chaꞌ canwilo —xchaꞌ.


Puchi' ri Jun ucojom lo ri cawayu' sak rij, quel lo jun espada lic t'isi's utza'm cha' ruc' wa' cu'an c'ax chique tak ri tinamit. Rire catakan paquiwi' ruc' jun vara ch'ich' yey cu'an chique pacha' junok cuyik'iya' upa ri uva cha' quel ruwa'al. Ruc' c'u wa' cak'alajin wi runimal royowal ri Dios, ri c'o ronoje unimal chuk'ab puk'ab.


Ewi ri Pablo xusik'ij jun chike ri capitanes ke ri soldados y xub'i'ij che : — K'ama b'i la wa jun ala chwach ri comandante , ma k'o karaj kub'i'ij che , yey lik il uwach kuto — xcha' .


Yix lic qui coj retalil che tak i nimaʼij, xak che tak i icʼ chi ʼo u ʼij, xak che tak i junab chi ʼo u ʼij. (Qui bij yix chi ʼutz quix ril i Dios rumal tak ile.)


Echiri' xel bi ri Jesús pa ri Rocho Dios, jun chique rutijo'n jewa' xubi'ij che: —Kajawal, ¡chilape la wa chomilaj tak abaj y wa nimak tak ja re ri Rocho Dios! —xcha'.


Mayajan k'u alaq chirij ri Dios pacha' xki'an jujun yey ruma k'u ri' , ri Dios xutaq lo jun aj 'Anal Kamik pakiwi' .


Pero xtzijox cꞌu chique puwi ri cꞌutunic la chiquiwach conoje raj judiꞌab ejekel naj chiquixoꞌl ri na e ta aj judiꞌab. Cabiꞌx cꞌu riꞌ rilal quekꞌatej la che utakexic ri takanic re ri Moisés, ma cabiꞌij la chique na caquicoj ta chi ri retalil re circuncisión chique ri calcꞌoꞌal y na caquiꞌan ta chi ne janipa ri quicꞌutum can ri katiꞌ-kamam.


Ma Ralaxel Chikixo'l Tikawex na xk'un taj re kanimaxik . Rire xk'unik re ko'lnimanoq y re kolu'ya'a rib' pa kamik che kikolob'exik uk'iyal tikawex — xcha' .


Xui-ri , 'o jujun xqui bij : — I achi-le cresaj i itzel tew chique i winak xa rumal u cho'ab itzel 'o ru' . I cho'ab 'o ru' , xa re i Beelzebu chi caj'atzil itzel tak tew — xe cha .


Echiri' xuk'is ruk'utunik , jewa' xub'i'ij che ri Simón : — Wo'ora chak'ama b'i ri barco chupa ri mar pa lik cho wi y chilik'ij taq k'u ri atarraya chiri' cha' jela' keb'ichap kar — xcha che .


Hermanos, ri cuaj cꞌut cambiꞌij che alak e waꞌ: E tak ri kꞌij cꞌo chikawach na naj ta chic. E uwariꞌche e rachi cꞌo rixokil, muꞌan ri xew lic e cꞌo unaꞌoj puwi ri rixokil.*


E chirij taq k'u ri ki'anom echiri' xesik'ix ruma ri Qanimajawal , chikijujunal utz chekanajoq jela' pacha' ri eb'uya'om wi ri Dios . Y wa' wa nub'i'im che ralaq , e taqanik kan'an chike konoje ri kakimol kib' pub'i' ri Cristo .


Na ruk' ta k'u ri' , ri Dios na xutaq tub'i ri Elías ruk' junoq chike wa malka'nib' aj Israel ; ma e xutaq b'i ruk' jun ixoq malka'n aj Sarepta , jun tinamit k'o chunaqaj ri tinamit Sidón .


Cwil yin , yoj chi oj apostelab , i Dios o'onom chake chi n-ta ka 'ij . Xa pacha oj prex chi coj camsax na chiquiwach conojel i winak . Coj qui takej pacha quiqui 'an jun ca'ay chake ; coj qui takej conojel i winak , conojel i ángel . Queje ile quin na yin .


Chupa c'u ri tz'ulibal xtataj jun kulaj, jewa' cubi'ij: «Chiyaca uk'ij ri ka Dios, iwonoje ri quixchacun chupa ruchac, iwonoje ri c'o xi'in ib iwuc' chwach, chinima'k chich'uti'k» cacha'.


Yoj chi oj apostelab xa oj tont coj quil i winak , man lic ka yom ka c'ux che i Crísto ; péro yix , qui bij chi mas 'o i no'oj ( man n-kas ta 'alaj we ix teren chirij i Crísto ) . Y qui bij chake chi n-ta kas ka cho'ab , péro yix , lic mas 'o i cho'ab , qui bij . I winak n-coj caj ti yoj , xui yix quiqui coj i 'ij .


Chupa cꞌu laꞌ laꞌ ora, ri Jesús lic co xsiqꞌuinic, jewaꞌ xubiꞌij pa ri chꞌaꞌtem cachꞌaꞌt wi Rire: —Elí, Elí, ¿lama sabactani? —xchaꞌ. Waꞌ queꞌelawi: “Lal nu Dios, Lal nu Dios, ¿suꞌbe xinokꞌotaj can la?”✡


«Lic chichajij iwib; mi'an c'u iwe'ix pacha' ri caqui'an raj c'utunel re ri tzijpixab. Ma rique lic cuc'ul quic'u'x ri quejurur chupa ri quik'u' cha' quilitajic lic c'o quiwach. Lic cuc'ul quic'u'x ri caya' rutzil quiwach pa quebilitaj wi. Yey pa tak sinagogas y pa tak wa'im e lic cuc'ul quic'u'x ri quetz'uyi' chupa ri tz'ulibal que ri lic c'o quiwach.


Are xupon pa Galiléa , i winak chila lic xqui c'ulaj cu' , man ique quilom i milágro u 'anom pa Jerusalen . Ique je upon-nak chila pa Jerusalen chi rilic i nima'ij páscua ; chupam i 'ij-le , xquilo ronojel wach u 'anom i Jesus chila .


Xak i u chomal i 'ij , n-xak ta jun ru' i u chomal i ic' , xak queje i ch'umil , n-xak ta jun ru' u chomal i 'ij , i ic' . Xak queje tak i ch'umil , n-xak ta jun i qui chomal chiquiwach .


Je 'elnak che i be suc'ulic , je sachnak chic . Qui majom i be n-'us taj , pa xbin wi i ma Balaam ujer , chi u c'ojol i mam Beor . I ma Balaam-le , lic xu rayij i mer , rumal-i , xu min rib chupam i n-'us taj .


Jec'uri'la', we ri mac cuytajinak chic, ri' na cajawax ta chic cacamisax awaj chwa raltar re caresaj ri mac.


Ec'uchiri', xinta jun kulaj xch'aw lo chila' chicaj, jewa' cubi'ij lo chwe: «Chatz'ibaj: Chwi c'u wo'ora, lic nim quik'ij calaxic ri quecam chupa rubi' ri Kanimajawal Jesucristo» cacha'. «Katzij,» cacha ri Ruxlabixel ri Dios, «ma rique quebuxlan che tak ri quichac, yey ronoje ri utzilaj chac qui'anom na casach ta uwach ma caquic'ul rajil uc'axel chila' chicaj» cacha'.


Xui-ri , n-cakaj ta caka petsaj i coywal ; 'utz jat chiya , ja c'aka awansuélo pa ya . Chawesaj i nabe car we xchaptaj rumal awansuélo . Pu chi' , ca rik wi jun sak pwak . Co'on ile ca tojbej re i impuésto we yin , xak i awe yet . Cha c'ama bic y cha tojo canok — xu bij i Jesus che .


Y xquijek lic quewokokic. E cꞌo cꞌu jujun chique raj cꞌutunel re ri tzijpixab e cuqꞌuil ri fariseos. Rique xeyactajic y xquijek quechꞌoꞌjinic, jewaꞌ caquibiꞌij: «Na jinta mac cakarik chirij wa jun achi. Cꞌaxtaj rire e juna takoꞌn petinak rucꞌ ri Dios o juna ángel ukꞌalajisam waꞌ che. Yey we e riꞌ, na utz taj cojchꞌoꞌjin riꞌoj chirij ri Dios» quechaꞌ.


Riꞌin in Juan, in ri xintaw re yey in ri xinilow re ronoje tak waꞌ. Echiriꞌ nutom y wilom chi tak ronoje waꞌ, xuaj canlokꞌnimaj ukꞌij ri ángel, ri xbiꞌn re y xcꞌutuw re chwe ronoje tak waꞌ; xinxucubaꞌ cꞌu wib xeꞌrakan ukꞌab,


Tec'uchiri', xubi'ij chique rutijo'n: —Jo' tanchi Judea —xcha'.


Tek'uchiri' xinta jun qulaj lik ko xch'aw chila' chikaj , jewa' kub'i'ij : « Wo'ora ri Dios eb'ukolob'em chi rutinamit yey ri jeqeb'al re rutaqanik xu'an ruk' unimal uchuq'ab' y uya'om chi ri taqanik puq'ab' Rucha'o'n lo Rire . Ma k'aqom chub'i ri jun kutz'aq kichi' ri qa hermanos chipaq'ij chichaq'ab' chwach ri Dios .


Juna aj chak pa ja na junam ta uwach ruk' ruk'ajol ri rajaw ja , ma ri aj chak xa ajilam q'ij k'o pa ja ; no'j ruk'ajol na jinta utaqexik e ralk'o'al ruqaw .


We jun n-ti retal che, n-xyaʼ ta che chi ca loʼonic, xak we ca cʼayinic. I retal-le, are u bi i itzel chicop, o xak i rajlabal re tak i tzʼib re u bi.


Ec'u ri Jesús xuc'ul uwach: —¿Na ajilam ta neba alak ri xu'an ri David cuc' ri rachbi'il echiri' c'o xajawax chique y xenumic?


Are xquelej i waʼim, i Jesus xu tzʼonoj che ma Simon Pédro: —A-Simon, chi at u cʼojol i ma Jonas, ¿cʼax quin a naʼo? ¿Mas chuwach i cʼaxnabal qui cʼux ique? —xu bij che. —Katzij, Kajwal; yet awetaʼam chi cat waj —xu bij ma Pédro. I Jesus xu bij che: —Che a tzuku i ral tak in chij —xu bij. (I usucʼ i xu bij-le are iri: “Che a tijoj y che a chajij i je we yin.”)


Yey Rire xujek uya'ic uq'uiyal c'utunic chiquiwach ruc' tak c'ambal na'oj, jewa' xubi'ij chique: «Jun awanel xel bi cha' que'awanok.


Y ri winak caquipuc' ulew chwi quijolom ruma quibis, quebok'ic y co quesiq'uinic, jewa' caquibi'ij: «¡Tok'o' uwach! ¡Tok'o' uwach ri nimalaj tinamit! Ma conoje ri c'o barcos cuc' lic xebeyomar ruc' wa tinamit; yey xa c'u pa jok'otaj xsach uwach ronoje.


Ni'pa i je 'o wu' yin waral quiqui ya pan rutzil a wach . Xak cha ya rutzil qui wach ni'pa i c'ax que ka na chila chi xak jun u cubibal ka c'ux cu' che i Kajwal . Quin tz'onoj che i Dios , chu ya ni rutzil u c'ux piwi yix iwonojel . Amen ( queje ile cwaj ) .


Chupa cꞌu rubiꞌ ri Dios, ri aj yaꞌl cꞌaslemal che ronoje tak ri cꞌolic, y chupa rubiꞌ ri Kanimajawal Jesucristo, ri na xuxiꞌij ta rib che ukꞌalajisaxic ri Kꞌijsak echiriꞌ cꞌo chwach ri aj kꞌatal tzij Poncio Pilato,✡ catintak che waꞌ:


¿Xataba ketaʼam wach i caka rik chwek? N-ketaʼam taj. ¿Wach u nimal i ka cʼaslemal? N-tu nimal. Queje pacha i ma-yuy, jun rat ʼolic, jun rat ya n-ta chic, xsachic.


Rumal-i, mok caka bij yoj, ¿Katzij nawi-ri, chi Dios xe roʼtaj can i aj Israel winak, chi je u tinimit ire? N-xe roʼtaj taj. Xak yin mísmo in aj Israel winak. Yin in u muk u xiquin can i mam Benjamin, chi u muk u xiquin can i mam Abraham.


Tek'uchiri' , xub'i'ij chike rutijo'n : — ¿ Sa' xu'an ri kub'ulib'al ik'u'x wuk' ? — xcha chike . Pero rutijo'n lik kixi'im kib' y kaminaq kanima' che . Xkib'i'ij k'u chikiwach : « ¿ Sa' ruwach wa' wa'chi ? ¡ Ma tob' ne ri kaqjiq' y ri ya' kakikoj utzij ! » xecha' .


I ma Sáulo n-xu mayij tu bixquil i qui camsaxic niʼpa i qui jachom quib puʼab i Kajwal Jesus. Rumal ʼuri xa ʼe ruʼ i ʼatz laj sacerdóte,


Yey ri'oj, echiri' ic'owinak chi ri nimak'ij echiri' catij ri pam na jinta levadura che, xojel pa barco chiri' Filipos y pa wo'ob k'ij xojopon cuc' pa ri tinamit Troas. Chiri' xojcanaj can wukub k'ij.


»Ic'owinak chi c'u uq'uiyal k'ij, xtzelej tanchi lo ri cajaw raj chaquib y xutz'onoj c'u chique sa' ri xqui'an ruc' rupuak.


» Echiri' juna itzelilaj uxlab'ixel kel b'i ruk' juna tikawex , ri ku'ano e kasutin pa taq luwar katz'intz'otik re kutzukuj pa kajeqi' wi . Yey we na kuriq taj , kub'i'ij k'u chirib'il rib' : “ Kintzelej pe chupa ri wocho , pa xinel lo wi ” kacha' .


Ma na cacaj taj caquimaj usucꞌ suꞌanic ri Dios cuꞌan jusucꞌ chique ri ticawex; ri cacaj e quebuꞌana jusucꞌ xa pa que rique. Y na quiyaꞌom ta cꞌu quib caꞌan jusucꞌ chique jelaꞌ pachaꞌ ri caraj ri Dios.


I winak xqui laʼ u wach che: —Xa at chʼuj; ¿pachin craj a camsaxic? —xe cha che.


Hermanos , chupa rub'i' ri Qanimajawal Jesucristo kaqataq alaq che cha' kesaj ib' alaq chikij taq ri hermanos lik e xepu'ab' , ri na kakitaqej ta ri k'utunik xmaj kan alaq chiqij .


No'j ri'oj, ruma ri Ruxlabixel ri Dios pa kanima', koye'em ri k'ij echiri' ri Dios cojuc'ulu ma oj chi jusuc' chwach ruma ri cubulibal kac'u'x ruc' ri Cristo.


Je tanchi wa' xub'i'ij chwe : « Ek'u wa' xutzir ronoje . Ri'in in ri jeqeb'al re yey in ri k'isb'al re , jela' pacha' ri ka'ib' letra A y Z . Chike k'u konoje ri katzajin kichi' , kansipaj ri ya' kalax lo che ri ak'al re k'aslemal .


Xui-ri, xril ire je qʼui i aj Fariséo winak, xak i aj Saducéo, chi cacaj ique toʼ ca kajsax ya piquiwi. Are ʼuri xu bij chique: —¡Yix xa ix racʼal cumatz! ¿Pachin xbin chiwe yix chi quix totaj chuwach i tojpen chi ca tijin nali piwi?


I ma Felípe xu bij che : — Mi tene queb ciénto quetzal n-co'on taj , lo'bal-re i caxlanwa ca ya' chique ; mi tene we xa jutak bi' caka ya chique , n-que u 'on taj — xu bij .


Ek'uchiri' , xeb'usik'ij ruk'iyal winaq y xub'i'ij chike : — Lik tape alaq y lik maja alaq usuk' wa' :


No'j ri Cristo na xa ta e jun raj chak ri Dios , ma e Uk'ajol y ruma wa' kataqan puwi ri Rocho Dios . Yey ri Rocho Dios e ri'oj oj utinamit , we e la' lik tikil chi utz ri kub'ulib'al qak'u'x ruk' y ruk' ki'kotemal qoye'em ri kuya ri Dios chiqe chiqawach apanoq .


Yin we n-quin tijin ta chu ʼanic u chac in Kajaw, min i coj ʼuri.


Che tak i uxlambal 'ij re i oxib ic' , i ma Páblo n-xu mayij ti'enam pa qui molbal'ib i aj Israel . Lic co u wach xu c'ut u tzij i Dios chique ; 'olic xqui chap quib chi tzij rumal usuc' . Lic xu tij u 'ij chu c'utic chique wach i 'atbal tzij re i Dios .


Rire na xu'an ta nim che rib' ; tob' ne lik junam uwach ruk' ri Dios , na xuch'o'jij ta ri taqal che .


Hermanos, ri Dios lic ucꞌutum ri unimal rutzil ucꞌuꞌx che alak. Ruma cꞌu waꞌ, lic cantzꞌonoj che alak yaꞌa ronoje ri cuerpo alak pukꞌab ri Dios pachaꞌ juna kasaꞌn cꞌaslic,* na jinta cꞌana chꞌul che y lic cucꞌul ucꞌuꞌx Rire; ma waꞌ e ulokꞌnimaxic takalic caꞌan ralak che.


»Mawar cꞌu iwach, xaki e chixchꞌaꞌt rucꞌ ri Dios chaꞌ cꞌo ichukꞌab chwa wa catajin lok y jelaꞌ takal chiwe quixcolobetaj chwach ronoje waꞌ, y na quixqꞌuix ta cꞌu riꞌ quixtaqꞌuiꞌ chwach Ralaxel Chiquixoꞌl Ticawex echiriꞌ cacꞌun lok» xchaꞌ.


Te'uri xqui bij che : — Kajwal , cha ya na chake i wa-le ronojel tak 'ij .


Xintz'ib'an k'u pan che alaq ; yey ri hermano Silvano , ri lik kub'ul nuk'u'x ruk' , e kak'amaw b'i wa' wa carta che alaq . Ximpixab'aj k'u alaq y xinq'alajisaj chiwach alaq ri saqil unimal rutzil uk'u'x ri Dios ; tikila k'u alaq chi utz chupa wa' .


Ec'u ri Jesús xubi'ij che: —Jat chi utzil chomal, ma ruma ri cubulibal ac'u'x wuc', at cunutajinak chic —xcha'. Chupa c'u ri' la jok'otaj, ri potz' xtzu'nic y xterej bi chirij ri Jesús.


Chike k'u ri xu'an wi wa' , xeb'usik'ij ; y ri'oj oj jujun chike . Y wa' na xew ta xu'an kuk' ri e aj judi'ab' , ma xu'an kuk' ri na e ta aj judi'ab' .


Re u sakirbal domíngo , are xel li 'ij , xe upon pa muktal wi i Jesus .


Ec'u ritzel winak xuya can ri Jesús y xel bi chiri'. Xec'un c'u lo jujun ángeles y xquijeko caquinimaj ri Jesús.


Lic c'u chirajawaxic ri' che junok quebuto' tak ri ratz-uchak' e c'o chux che, y más ne chirajawaxic cu'an wa' chique rufamilia. Ma e junok na cu'an ta wa', ri' na takal ta che cubi'ij e cuq'uil ri e re ri Cristo, yey más ne c'o umac ri' chiquiwa ri na quicojom ta rubi' ri Cristo, ma e ne rique quequichajij ri quifamilias.


Cꞌa cachꞌaꞌt ne ri Jesús echiriꞌ xcꞌun lo ri Judas, jun chique ri cablajuj utijoꞌn. Ecꞌu rire erachbilam lo uqꞌuiyal winak cucꞌaꞌam lo espada y cheꞌ. Tak waꞌ etakom lo cuma ri nimak e aj chacunel pa Rocho Dios, tak raj cꞌutunel re ri tzijpixab y ri nimak winak re ri tinamit.


Uk'iyal q'ij k'u ri' na jinta q'ij y na jinta ch'umil xq'alajinik , yey ri kaqjiq' na xa ta jub'iq' ri ya' kuroj chiqe . Ruma k'u wa' na jinta chi pa saq we kojk'asi' na .


Ma jewa' cubi'ij ri Dios chwi Rire: Ri'at na jinta utakexic catc'oji'ic at waj chac, ri catch'aw paquiwi ri ticawex chinuwach Ri'in jela' pacha' ri Melquisedec cacha'.


Chupa c'u la' la k'ij, utz quitz'onoj che ri Nukaw chupa ri nubi' janipa ri cajawax chiwe. Yey na cajawax ta c'u ri' quinelaj chwach ri Nukaw piwi',


Jun ak'ab c'u ri', echiri' xkaq'uis queb semana, oj pakem bi ruma ri tew chwi ri mar Adriático. Yey pa tiq'uil ak'ab c'ut, e rachijab ebuc'ayom ri barco xquina'bej catajin coponic chunakaj ulew.


K'o jun q'ij ri Jesús xok chupa jun barco junam kuk' rutijo'n y xub'i'ij chike : — Jo' , chojq'ax ch'aqa ya' — xcha chike . Y xeb'ek k'u ri' .


Yin , chi in u C'ojol i Ta , we quix wesaj pu'ab i iwajaw chi ix chapawnak , katzij quix el 'uri chi sak , ix líbre chic .


Ec'u rique na xcaj ta caquimaj usuc' Rutzij ri Dios y c'a e ne wak'ij ora echiri' cacajilaj wa Tzij Pixab xuya ri Dios ojertan, na caquimaj ta usuc'; e pacha' ch'ukutal ri quiwach. Yey wa' wa ch'ukuyum ri quiwach, xew ri Cristo quesan re chique.


Yey we xin'ek k'ut y xyijb'itaj ri luwar iwe'ix , kink'un tanchik y kixo'lnuk'ama' cha' jela' pa kine'k'ola wi ri'in , ri'ix kixe'k'ola chila' wuk' .


»¿Su'chac na cach'ob ta alak chi utz sa' ri lic usuc' chirajawaxic ca'an alak?


Xak i ma Jason-i je u cʼulam ruʼ chi rachoch. Conojel ique quiqui kel i ka ʼatol tzij, man quiqui bij chi ʼo chic jun chic ʼatol tzij, ma Jesus u bi, que cha. (Queje xqui bij i winak ile.)


Echiriꞌ rutijoꞌn xquita waꞌ, xexuquiꞌic, xquikasaj quimejelem cꞌa chuꞌlew y xoc jun nimalaj xiꞌin ib cucꞌ.


I urox ángel xu jopij bi i re ire puwi tak i ya , xak pa tak ralaxbal ya ; are 'uri xo'on quic' u wach .


Ma chach'uti'nal xaweta'maj lo ri Santowilaj Uch'a'tem ri Dios tz'ibital canok, yey e wa' ri cuya ana'oj cha' cac'ul ri colobetajic ruma ri cubulibal ac'u'x ruc' ri Kanimajawal Jesucristo.


Are xril ile , xa 'e pa'anem chu bixquil che i ma Simon Pédro , xak che i jun chic tijoxel chi c'ax xna' rumal i Jesus . Xu bij chique : — Xelsax bi u ch'acul i Kajwal pa i xmuk wi ; n-keta'am taj pa xc'am wi bic — xu bij .


Conojel i creyent, xak niʼpa i xe tawic, lic xqui xij quib che, wach i xa ʼanic.


E k'o k'u jujun achijab' xkik'am lo jun achi sik chwach ri Jesús , kitelem lo chwa jun ch'at . Echiri' ri Jesús xril ri kub'ulib'al kik'u'x ruk' , xub'i'ij che rachi sik : — Wal , chanimarisaj ak'u'x , ma ronoje ramak kuytajinaq chik — xcha' .


I Jesus chila xoc wi, jakbal re i ka be yoj. Queje xoʼon ire ile, chi ocnak che u patan chi ʼatz laj aj cojol ka tzij chuwach i Dios. I u patan n-tu qʼuisic, queje pacha i u patan i mam Melquisedec ujer.


Laj c'o ri caquich'ob rakan na jinta nuwach; ma echiri' xintzijoj ri Utzilaj Tzij re ri Dios che alak, na xintz'onoj tane c'ana rajil ri nuchac. ¿C'o neba numac ri' chiwach alak ruma wa'? Ma we xin'an ch'uti'n che wib, e cha' canimarisax k'ij ralak chwach ri Dios.


Rachi xkunutajik na karesaj ta chi rib' chikij ri Pedro y ri Juan . Yey konoje ri winaq kaminaq kanima' che , xemok ka'n pa ri luwar kab'i'x che “ Ruchi' Ja re Salomón ” .


Ruma c'u wa', e tak ri winak sachinak quina'oj y na jinta ri K'ijsak cuc', xaki caquitzucuj ch'a'oj chiquiwach. Rique caquich'obo, ri c'aslemal chwach ri Dios e re cu'an beyomab chique. Ma'an c'u awe'at cuc'.


y quicabichal cꞌu riꞌ quebuꞌana xa e jun chwach ri Dios Gn. 2:24 cachaꞌ. Jecꞌuriꞌlaꞌ, na e ta chi caꞌib ma xebuꞌana xa e jun.


Chi ya che i u tzij i Crísto ca q'uiji pi c'ux . Chi nawsaj iwib chiwach , xak chi ya u cowil i c'ux chiwach , xui-ri , chi 'ana ru' i nojbal chi ca pe ru' i Dios . Chi bixaj i tioxbal che i Dios , n-ta co'ono we are i bix tz'ibtal chupam u wuj i Dios ujer , o we are juban bix chi cojbal u 'ij i Dios ; xui-ri , chi tioxij che , ronojel i c'ux .


Lal nu hermano, lic utz ri catajin la che u'anic echiri' queto' la ri hermanos, yey lic ewi ri ca'an la chique ri quepe naj.


Chila' pa k'o wi ri Nuqaw lik uk'iyal jeqleb'al k'olik . We ta na e ta u'anom , ri'in nub'i'im chi ri' chiwe . Ek'u wa' kin'ek cha' ki'nyijb'a' jun luwar iwe ri'ix .


Pa ri takanic re ri Moisés, e ri ralcꞌoꞌal can ri Leví ri takal chique quecꞌuluw re ri diezmo. Na rucꞌ ta cꞌu riꞌ, echiriꞌ ri Abraham xuya rudiezmo che ri Melquisedec, e pachaꞌ e ri Leví xuya rudiezmo che;


Xak i mal laj tak winak ujer che tak i 'ij re i mam Noe , i Dios n-xu cuy ta qui mac ique ; xa xu tak li nim laj jab chuwach i jyub ta'aj , camsabal que . Xui i mam Noe xtotajic , junam cu' wukub chic winak chi je 'o ru' . I mam Noe-le , are maja ca pe wi i jab , xe u pixbaj ni'pa i je ajmac chi 'o ni u chac quiqui suc'ba qui c'aslemal .


Y xuk'isb'ej kuk' , jewa' xub'i'ij : — Ralaxel Chikixo'l Tikawex e ne rajaw ri q'ij re uxlanib'al — xcha' .


Ri Jesús xub'i'ij chike : — E junoq kuya ruwujil re jachb'al ib' che ri rixoqil yey kak'uli' tanchi ruk' juna chik ixoq , ri' kamakun chwach ri Dios chirij ri nab'e rixoqil .


Chakꞌab cꞌut xkꞌalajisax jun cꞌutubal re ri Dios chwa ri Pablo. Xrilo cꞌo jun achi aj Macedonia, tacꞌalic y quelaj cꞌu che: «Chicꞌow la kucꞌ Macedonia y chojtoꞌo la» cachaꞌ.


Xecꞌun cꞌu lo jujun barcos e petinak Tiberias, chunakaj ri luwar pa xtijiꞌ wi ri pam, echiriꞌ ri Kanimajawal utioxim chi waꞌ che ri Dios.


Xak ca ʼan chake xak jun pacha i xa ʼani che i a-Isaac; i acʼal chi toʼ xalax ruʼ i ixok ajchac, xu ʼan chʼoʼoj che i a-Isaac chi xalax rumal u choʼab i Dios. Xak queje i woʼor; yoj chi oj racʼal i Dios, tzel coj quil i toʼ winak.


Ix alcꞌoꞌal, ruma ix cꞌo pukꞌab ri Kakaw, lic chicojo quitzij richu-ikaw ma lic e usucꞌ riꞌ.


N-xin bij ti iri chiwe are xoj jekan wi lok , man in 'o chi iwu' . Xui-ri , wo'or quin tzalij chic ru' i Ta chi xin takaw lok ; quin bisoj man mi jun chiwe cu tz'onoj chwe pa i quin 'e wi .


I cablajuj apostelab xe qui siq'uij 'uri conojel i creyent . Xqui bij chique : — N-ca majaw taj we cako'taj ni u bixquil u tzij i Dios rumal u jachic qui wa i winak .


Ek'uchiri' , xeb'el b'i ri winaq pa ri tinamit y xeb'ek chila' pa k'o wi ri Jesús .


I Jesus , queje iri xu la' u wach chique : — Waral chuwach i jyub ta'aj , katzij que c'uli i achiab i ixokib ;


Ec'uchiri', conoje ri winak pa tak ri luwar re Gadara xebelaj che ri Jesús quel bi chiri' ma lic quixi'im quib che. Y ri Jesús xoc chupa ri barco cha' catzelejic.


Teʼuri yoj chi cʼa oj cʼaslic, coj yactaj bi chicaj junam cuʼ ique; caka cʼulaj i Kajwal pa sutzʼ, y coj ʼe qʼuiji ruʼ queʼe ʼij sak chikij.


na jinta c'o xrewaj chique. Jec'uwa' xuk'alajisaj chique: —Ri'in na in ta Rucha'o'n lo ri Dios —xcha'.


I Jesus xoc pa tinimit Jerico , y ca tijin ric'awic chila .


Wo'or are i aj Israel winak chi to' je kelkel ; queje ile xu 'an i Dios man co'on panok , cril tan chic to'bal qui wach ique , y que totaj na pacha o'onom chiwe yix .


E uwariꞌche alak nu hermanos, ri lic cꞌax cannaꞌ alak, lic tiquila alak jusucꞌ y maya cꞌu alak luwar che ritzel cuchꞌij chukꞌab alak. E lic yaꞌa ib alak che uꞌanic ruchac ri Kanimajawal, ma etaꞌam chi alak lic cꞌo cutikoj ronoje ri chac caꞌan alak pa rubiꞌ.


Tob' kape k'u uk'iyal uwach k'axk'ob'ik paqawi' , kojel na chupa . Tob' k'o ub'is qak'u'x , na kapax ta qak'u'x che .


We quix cojon che in tzij in pixab yin , quix q'uiji 'uri che i c'axnabal in c'ux ; pacha i quin 'an yin , quin coj u tzij u pixab in Kajaw , y quin q'uiji che i c'axnabal u c'ux ire .


Are xoc aʼab, i Jesus ʼo cuʼ i cablajuj u tijoxelab chi mexa.


Yin in a-Pédro, in rapóstol i Jesucrísto chi quin tzʼibaj i wuj-i chiwe yix chi naj ix ʼo wi che i tinimit yix. Ix jachernak bi pa jyub Pónto, pa jyub Galácia, pa jyub Capadócia, xak pa Asia, xak cʼa pa Bitínia.


Cambi'ij c'u che alak: China ri na u'anom ta re wuc' ri'in, ri' aj ch'a'oj chwij. Yey china ri na cato'b ta wuc' ri'in che quic'amic lo jujun chic, ri' e cuwulij wa chac can'ano.


» Jek'ula' ri vino k'ak' 'anom na kaq'ej ta chupa juna surun q'e'l . Ma we ka'ani' wa' , ri vino k'ak' echiri' kanajtir uq'ij , kuraqij ri surun , katix k'u ri' ri vino y ri surun na jinta chi uchak . Ruma k'u la' , ri vino k'ak' 'anom chirajawaxik wi kaq'ej chupa ri surun k'asaq cha' ukab'ichal wa' kakowinik — xcha' .


Ri Jesús xubiꞌij chique rutijoꞌn: «Che ruwachulew lic cꞌo tzakibal pa mac, pero ¡lic tokꞌoꞌ cꞌu uwach ri cumin junok chic chupa ri na utz taj, ma e cape ri kꞌatbal tzij re ri Dios puwiꞌ!


Ma Rilal ya'om la che ri C'ajol la catakan paquiwi conoje ri ticawex, cha' puk'ab Rire c'o wi cuya c'aslemal na jinta utakexic chique conoje ri eya'om la che.


Chaya'a awib che utzijoxic Ruch'a'tem ri Dios. Chatoc il che utzijoxic wa' chupa ruk'ijol o tob ne na chupa ta ruk'ijol. Chak'alajisaj tak ri na utz taj, chach'a'bej quipa tak ri caqui'an ri na utz taj, chebapixabaj ruc' sakil c'utunic cha' caquitzelej quitzij. Cha'ana c'u wa' ruc' unimal ac'u'x.


cablajuj mil chique ri ralc'o'al can ri Zabulón, cablajuj mil chique ri ralc'o'al can ri Benjamín, y cablajuj mil chique ri ralc'o'al can ri José.


Pa qʼuisbal-re ʼut, quin bij chiwe iwonojel: chi ʼana xak jun i nojbal chiwach; we ʼo jun chiwe ca bisonic, xak chi ya i wach ruʼ, wach tak u bis; cʼax chi na iwib chiwach man yix iwatz i chaʼ iwib. ʼUtz rilic i wach chi ʼana chiwach; mi ʼan nim che iwib.


Ek'uchiri' , xub'i'ij ri Jesús che : — ¡ Ixoq , lik nim ri kub'ulib'al k'u'x la ! E chu'ana uk' la sa' ri ka'aj la — xcha' . Chupa k'u ri' la joq'otaj ri ralit xkunutajik .


Te'uri , co xch'aw i Jesus : — Elói , Elói , ¿ láma sabactáni ? — xu bij . I usuc' i tzij-i que'elok : Wajwal Dios , Wajwal Dios , ¿ wuchac in awo'tam canok ? ( Queje usuc' ile i u tzij pa ka ch'awbal . )


Chique ri nic'aj chic cambi'ij, tob wa' xa in quimbi'n re, na e ta utakanic ri Kanimajawal: We juna hermano c'o rixokil na ucojom ta rubi' ri Cristo, yey wa' wi'xok caraj cac'oji' ruc', na utz ta c'u ri' we ri hermano cujach canok.


Jenela' ri' xkib'i'ij releq'omab' eya'om chwa cruz pa taq utzal , lik xkich'amij .


Xu bij i Dios che i mam Moises ujer : “ Cwil to'bal qui wach pachin chique cwaj quin 'an wi , xak c'ax ni que in na'o pachin chique cwaj quin 'an wi , ” xu bij che .


»Cambiꞌij cꞌu chiwe riꞌix: Mubisoj icꞌuꞌx saꞌ riwa y saꞌ rimikꞌinaꞌ quitijo. Mapax ne icꞌuꞌx che,


Lic ca cʼun na ile, xui-ri xa are i jekbal re i cʼax chi ca petic.


Ri oj utakoꞌn ri Kanimajawal, ¿na takal ta neba chike cayaꞌ ri kawa y ri kayaꞌ?


Wetaʼam ile, man xak yin in ʼo piquiʼab i je wajʼatzil, xak je ʼo juban soldádo pinʼab yin, y we quin bij che jun “¡Jat!”, ca ʼec; y we quin bij che i jun chic, “¡Saʼaj!”, ca petic. We xak quin tak bi jun wajchac, ire cu ʼan na wach i quin bij che. (Queje xqui bij ique ile che i Jesus, chi u bim li capitan.)


Rike lik ko kesik'inik , jewa' kakib'i'ij : « Lal Dios Qajawxel , Rilal lik Lal jusuk' y janipa ri b'i'im la , lik e ku'ana' . ¿ Jampala' kaq'at la tzij pakiwi ri tikawex e k'o che ruwachulew y ka'an k'u la uk'axel chike ri xekamisan qe ? » kecha' .


—Mi xij iwib —xu bij i Jesus chique—. Ji bij chique i wachalal che ʼoj ique pa Galiléa; chila quiquil ni in wach —xu bij chique.


Alaq nu hermanos ri k'ax kanna' alaq , mik'ow chik'u'x alaq wa' : Lik chirajawaxik che alaq kaya xikin alaq che ri kakib'i'ij ri jujun chik , no'j lik ch'ob'o na alaq raqan chi utz sa' ri kab'i'ij alaq , yey mu'an ne ri lik xa ch'itil alaq che ri oyowal .


Wa xkilo e cujiquiba' uwach ri tzij tz'ibital can cuma ri k'alajisanelab chupa Ruch'a'tem ri Dios. Y lic utz ri ca'an alak we coc alak il che wa', ma e pacha' juna ak' cawon pa k'eku'm c'a pa ri sakribal echiri' quel lo ri nimalaj ch'umil re ri sakribal. Wa' e que'elawi ruc'unibal ri Cristo, ri cutzij upa ri anima' alak.


Ic'owinak chi c'u wa', xebenuwil uq'uiyal winak yey na jinta junok cach'ijow rajilaxic ri cajlibal. Rique e petinak chupa ronoje tak ri tinamit, chique conoje ruq'uiyal quiwach tak ri ticawex che ronoje ruq'uiyal uwach ch'a'temal. Rique e tac'al chwach ri Jun tz'ul pa ri tz'ulibal re takanic y chwach ri K'apoj Bexex. Yey conoje e wikital ruc' quik'u' sak y cuc'a'am uk'ab palma paquik'ab.


Pero ¿saꞌ ri cubiꞌij Ruchꞌaꞌtem ri Dios tzꞌibital canok? Jewaꞌ cubiꞌij: E chesaj bi la rixok aj chac pa ja junam rucꞌ ri ralab. Ma che ri ralab wiꞌxok na cayaꞌiꞌ ta ri takal che cucꞌul ri ralab ri rixokil ri rajaw ja Gn. 21:10 cachaꞌ.


Toʼ i wach yix chi woʼor ix nojnak, man coʼon panok qui tij numic. Toʼ i wach yix chi quix tzen woʼor man coʼon panok quix oʼ na rumal i bis.


Are in 'anom , in chacun-nak ru' in 'ab , ch'acbal re ni'pa i rajwaxic chwe , xak chique ni'pa i que chacun wu' . Lic iweta'am yix ile .


Echiri' xoponic, xoc chirocho ri Zacarías y xuya rutzil uwach ri Elizabet.


I mam David pacha rilom chic wach cu ʼan ni Dios, rumal-i xu bij wach u cʼastajbal i Crísto coʼon panok. Xu bij chi i ranima i Crísto n-ca canaj ta cuʼ i que i camnak, xak i u chʼacul n-ca jar taj.


y xk'oji' jujun q'ij chiri' . Tek'uchiri' , xel tanchi ub'i y xik'ow tanchi pa taq ri luwar re Galacia y re Frigia cha' ku'nimarisaj kan kik'u'x konoje ri kikojom rub'i' ri Cristo .


E chutakej ri sakil Utzilaj Tzij re ri Dios c'utum chwach cha' jela' curik capixaban ruc' chomilaj c'utunic y cucoj wa' pa quijolom ri ticawex, ri caquibi'ij na katzij ta wa c'utunic.


Xak cu bij: “We ʼo jun, tzel cat rilo, we ca numic, cha tzuku; we ca cʼatic, cha ya u yaʼ. We queje ile ca ʼano, cu na u be ʼuri chi qʼuixbal i ca tijin chu ʼanic.” (Queje ile tzʼibtalic.)


I Dios chi ca yaw i uxlambal ka c'ux xu c'unsaj sak chuwach i Kajwal Jesucrísto chi are i 'atz laj Chajinel pakawi . Are xcam ire-le , xu ya u cho'ab i ka trat ru' i Dios , i trat chi n-tu q'uisic .


C'a maja quiqui ta u be bien wach i tz'ibtal can chupam u wuj i Dios , chi Jesus ca walij na chiquixol i camnak .


Kanya k'u ronoje wa' paq'ab' ri'at we kaxukub'a' awib' chinuwach y kaloq'nimaj nuq'ij — xcha che .


Teʼuri xu bij che: —Woʼor cha bij chwe wach ca chʼob yet che ile. ¿Pachin chique i je oxib-le xu ʼan u loʼcʼanij che i achi chi soctajnak cumal iliʼomab? —xu bij.


I Jesus, are xe rilo, juntir xe u siqʼuij ruʼ. Ique-le, xqui canaj can i qui kajaw ruʼ i qui bárco, xak i qui mocom, y xe terej chirij i Jesus.


Yin quin bij chiwe, niʼpa i ubitak iwe, chi ʼana cwent wach qui ʼan ruʼ. Chi ʼana i ʼutz ruʼ, teʼuri are quix camic, ʼo ni quix cʼulaw ʼuri ruʼ, che i rachoch chila chicaj.


»Ri xtzak can chuchi' ri be, e pacha' ri ticawex caquita Ruch'a'tem ri Dios, pero cac'un lo ritzel winak y caresaj wa' pa canima' cha' na caquicoj taj y na quecolobetaj ta c'u ri'.


Na cachꞌob ta alak rakan chi utz, ma e más utz we xa jun chi achi cacam pucꞌaxel ri tinamit chwa ri casach quiwach conoje ri katinamit —xchaꞌ.


Ek'u ri Qanimajawal jewa' kub'i'ij : « ¡ Chitape' ! Na naj ta chi ri woponib'al iwuk' y kank'am k'u b'i ri rajil uk'axel , ri kanya chike ri tikawex chikijujunal e chirij taq ri ki'anom .


Chinuwach ri'in , ruma ri k'axk'ob'ik oj k'o wi wo'ora , e utz we junoq kakanaj kanoq jela' pacha' ri u'anom .


¡Na e ta cꞌana riꞌ! Ma e janipa ri na oj jinta chi pukꞌab ri mac, na ube ta qꞌuenok we cꞌa cojcꞌojiꞌ chupa waꞌ.


e riꞌ cutataꞌ ri cubiꞌij ri Pablo. Ecꞌuchiriꞌ ri Pablo xuchꞌiquibaꞌ ruwach puwiꞌ y xrilo cꞌo cubulibal ucꞌuꞌx chaꞌ cacunutajic,


We lic ʼo cʼaxnabal ka cʼux, coj tijin ʼuri chu ʼanic pacha coj u tak i Dios chu ʼonquil. I u tzij chi oj u takom chu ʼonquil are i cʼaxnabal kib chakawach; i tzij-le ʼax i tom wi lok are xi ya iwib puʼab i Jesucrísto.


¡Xa maltiox cꞌu che ri Dios! Ma cojel pan chi utz chwa ronoje ruma ri Cristo, yey yaꞌtal chike cakakꞌalajisaj rucꞌuꞌx Rire. Ma kuma riꞌoj queꞌec utzijoxic ri Cristo che ronoje luwar, e pachaꞌ cunabal quiꞌ ruxlab camuyuyic.


Ri cajawal raj chacunel pa Rocho Dios y conoje ri e c'o ruc', wa' e ri saduceos, xujek cati'tot quic'u'x chiquij rutako'n ri Jesús ruma lic e q'ui ri winak eteran chiquij.


Pachin n-cu cuba tu cʼux chwe, y xak n-cu coj ta in tzij, ʼo chic ʼuri ca ʼataw tzij puwi. Are in tzij chi in bim che, are ca ʼataw tzij puwi are cu rik i qʼuisbal ʼij.


I Jesus co xch'awic , y xu bij : — Are i cu cuba u c'ux chwe yin , que'elok n-xui ta chwe yin cu cuba wi u c'ux , xak cu cuba u c'ux che i Ta chi in takawnak lok .


—Are xoj upon chu chiʼ i cárcel, lic tzʼapilic xka riko; i je chajal re, ʼis je ʼo chu chiʼ. Xui-ri, i chupam, are xka jak bic, n-ta xka riko. (Queje ile xqui bij i policía chique i qui nimakil.)


Wo'ora hermanos, lic cakatz'onoj che alak y cakapixabaj alak chupa rubi' ri Kanimajawal Jesucristo: Bina alak jela' pacha' ri lic takal che ri binic silabic alak e chirij ri xmaj alak chike, ma e wa' ri lic cuc'ul uc'u'x ri Dios; ec'u lic xaki tijoj ib alak ri' che wa'.


Ma ta xwalij i Crísto , i u cubibal i c'ux yix , n-tu chac 'uri que'el chiwe , xak c'o tene i mac-i chiwij .


Cꞌo cꞌu jun achi José rubiꞌ, yey ri e takoꞌn caquibiꞌij Bernabé che. (Waꞌ wa biꞌaj queꞌelawi “bochiꞌinel”.)‡ Rire aj Chipre y e cuqꞌuil ri ralcꞌoꞌal can ri Leví.


Churox laj cꞌu riꞌ ri Pilato jewaꞌ xubiꞌij: —¿Saꞌ cꞌu rumac waꞌchi uꞌanom? Ma riꞌin na jinta juna mac nurikom chirij re takal che cacamisaxic. Canya na pa cꞌax, tecꞌuchiriꞌ canyolopij bi —xchaꞌ.


Ri Zacarías y ri Elizabet junam lic e jusucꞌ chwach ri Dios, yey lic queboc il che ronoje Rutzij Upixab ri Dios Kajawxel y na jinta junok catzꞌakaw mac chiquij.


Queje xe icʼaw wi ique ile; y xeʼelok pacha u bim can i Kajwal ujer. Ire u bim che jun ajbil u tzij:


Are xu rik i ʼij re i cosech, xu tak bi jun u mocom chu tzʼonoxic i re ire, chique i raj mediant. Are xupon u mocom, xqui chʼayo, lic xqui ʼan cʼax che, y xqui tak bic, n-ta xqui ya bi che.


We to' qui 'an u rayijbal i ch'acul , ile xa cu ya ni camic chiwe . Xui-ri , we qui 'an pacha u rayijbal u Tewal i Dios , ile cu ya ni i c'aslemal chiwe chi n-ca q'uis ta chic .


Quiwil na bi chi winakil , man jun 'utz laj che' , ni'pa i u wach cu ya'o 'is 'utz ; xak jun che' n-'us taj , n-ti u wach 'utz cu ya'o .


Echiri' uq'uiyal winak catajin quimolotajic ruc' ri Jesús, rire xujek ubi'xiquil chique: «Ri ticawex re wak'ij ora lic itzel quic'u'x, ma e caquitz'onoj can'an juna c'utubal re ruchuk'ab ri Dios chiquiwach. No'j na caya'taj ta c'u wa' chique, ma xew caya'taj ri c'utubal x'ani' ojertan ruc' ri Jonás.


Ec'uchiri', xutz'onoj chique: «¿Na quimaj ta cami usuc' ri' wa c'ambal na'oj? ¿Sa' c'u u'anic ri' quimaj usuc' ronoje tak ri c'ambal na'oj canc'ut chiwach?


Xebel cꞌu bi ri Pedro y ri jun chic tijoꞌn, y xebec pa xmukiꞌ wi ri Jesús.


Yey ri Qajawal , ri kach'aw paqawi' chwach ri Dios , lik k'o k'axna'b'al uk'u'x chiqe , ma Rire lik kumaj usuk' ronoje ri kaqik'owib'ej ri'oj oj tikawex ruma lik k'ayew chiqe kaqach'ij uchuq'ab' ri mak . Ma Rire echiri' xu'an tikawex , lik xk'am upa che ronoje jela' pacha' ka'an chiqe ri'oj , no'j Rire xuch'ij uchuq'ab' wa' y na xmakun ta k'enoq .


Péro we jun ca bin cha'ab , cu taquij rakan , man n-ti sak ru' — xu bij .


Ri qa'ana' e chojtz'ib'an pan chike y qaya'a pan kina'oj cha' kakesaj kib' che taq ri kach'ulan re junoq pacha' taq ri ik'owisam chwa juna tiox , cha' na kaketz'ab'ej ta uwa kiq'ij kuk' jujun chik na kik'ulel taj , cha' na kakitij ta ti'ij ke awaj xa ejitz'am y cha' na kakitij ta kik' .


tob ne lic q'uixbal ubi'xiquil ri caqui'an rique xa xe'lak'ay.


ʼO jujun chiwe yix queje xqui ʼan ile ujer, péro woʼor ix chʼajtal chic pi cʼux, ix jachtal chic che i loʼlaj u chac i Dios; woʼor i Dios u ʼanom chiwe ix ʼutz chic chuwach, rumal wach u ʼanom i Kajwal Jesus, xak rumal wach u ʼanom i u Tewal i ka Dios chiwe.


Ri Jesús xucꞌul uwach: —We xwulij alak wa rocho ri Dios, xa pa oxib kꞌij riꞌin canyac tanchic —xchaꞌ.


mi'an co che ri iwanima' jela' pacha' ri xqui'an ri tinamit ojertan echiri' xqui'an quititz'itiquil y xquic'am upa ri Dios chupa ri luwar catz'intz'otic.


Tak ri ralc'o'al ri Josías, e ri Jeconías cuc' ri ratz-uchak'; rique xebalax chupa tak ri k'ij echiri' raj Israel xec'am bi Babilonia.


»Jenewa' xbi'x lo ojertan: “We juna achi caraj cujach bi ri rixokil, xew chuya'a bi ruwujil re jachbal ib che.”


Teʼuri, i camic xsachsax nu wach, xak i qui qʼuijibal i camnak xak xsachsax nu wach chupam u rep ʼaʼ chi pacha u wi i mar. I ʼaʼ-le, are i ucab camic ca bixic.


» Chita k'u ri' ma ximb'i'ij wa' chiwe ri'ix echiri' k'amaja' ne ku'ana' .


Xqamaj tanchi ub'i qab'e chwi ri mar ; xojel lo pa ri tinamit Tiro y xojopon pa ri tinamit Tolemaida . Tek'uchiri' , xqaya rutzil kiwach ri hermanos chiri' y xojkanaj kan jun q'ij kuk' .


Ix wachalal, lic iwonojel yix ix re i Crísto. ¿Xataba i Crísto u ʼanom qʼui che rib? ¿Xataba yin a-Páblo xin camsax chuwach cruz tobal iwe? ¿Xataba xcuxtax in bi yin piwi are xkajsax ya piwi? N-are taj.


Chupam u wuj i Dios , queje iri cu bij : N-q'uial ta chic 'ij ca canajic , te'uri i jun chi ca c'unic , ca c'un na ; n-ca baytaj taj .


I capitan xu ya che chi ca ch'awic . I ma Páblo xtaq'ui che i cholchol y xu c'ut chique i winak ru' u 'ab chi che uxlan che i ch'okowic . Are xe uxlanic , xe u 'ijla piqui ch'awbal i aj Israel y xu bij :


Xoʼon chupanok, i Jesus xel chila y xu tzalej u chiʼ i alagun Galiléa. Teʼuri xel bi puwi jun jyub y xcubi chila.


Xu bij chique : — ¿ Wuchac quix waric ? Chix walijok , chi tz'onoj che i Dios chi n-quix tzak ta chupam i mac — co'on chique .


Wuma cꞌu riꞌin ri hermanos e aj Judea lic xquiyac ukꞌij ri Dios.


Ix wachalal , yix iweta'am chi i ka solinic iwu' n-to' ta xsachic ; lic 'utz xelic .


Xtakan cꞌu che cayaꞌ ri bautismo chique pa rubiꞌ ri Kanimajawal Jesucristo. Ecꞌuchiriꞌ, xebelaj che ri Pedro chaꞌ cacanaj chi queb oxib kꞌij cucꞌ.


Chupa c'u ri' la' la k'ij ri'ix quiweta'maj: Ri'in ruc' ri Nukaw xa oj jun, yey ri'ix xa jun i'anom wuc' ri'in y ri'in xa jun nu'anom iwuc' ri'ix.


Are u c'ux ire , xin bij chiwe , man i c'ux yix n-ti cu bij che . Mok 'o jun chiwe cu bij : “ Bay , 'o pin'ab yin pachique i cwaj quin 'ano , ¿ wuchac 'uri 'o i n-quin 'an taj , xa rumal 'o cu bij u c'ux i jun ?


Are ʼuri i aj Griégo winak xqui chap i ma Sóstenes, chi rajʼatzil i molbalʼib que i aj Israel winak. Xqui ya u loʼxic chuwach i ʼatbal tzij, xui-ri i gobernador ma Galion n-ta xu bij chique wach xqui ʼano.


Lik k'u jikil uwach kaqak'ul na ri qoye'em che ri Dios , ma Rire lik uk'utum ri rutzil uk'u'x chiqe ruma ri Santowilaj Ruxlab'ixel uya'om pa qanima' .


Xak yix chi ix kajawxel, mi ʼan toʼ qui petsaj coywal iwacʼal, mokxa ca baʼcrij qui cʼux iwumal.


Kantz'ib'aj pan wa' wa carta chawe ri'at Timoteo . Ri'in lik k'ax katinna'o ma at pacha' nuk'ajol chupa rub'i' ri Cristo . Chak'ulu k'u ri unimal rutzil k'u'xaj , ri relej k'u'xaj y ri utzil chomal re ri Qaqaw Dios y re ri Qanimajawal Jesucristo .


na jinta utakexic che ri Abraham y chique conoje ri ralcꞌoꞌal canok, jelaꞌ pachaꞌ rubiꞌtisim chique ri katiꞌ-kamam† ojertan» xchaꞌ.


Echiri' ri Jesús kuk' rutijo'n xeb'opon pa ri tinamit Capernaúm , raj tz'onol puaq re ri tojonik xe'kila ri Pedro y xkitz'onoj che : — ¿ Ri tijonel iwe'ix na kutoj ta kami ri' ri tojonik ka'anik re ri Rocho Dios ? — xecha' .


I ati Erodiys lic xraj u camsaxic i ma Wan, y xoʼon panok xu rik i ʼij che. I ma Heródes xoʼon jun nimaʼij re u ʼij ire. Je qʼui i nimak tak winak xe cʼun chu tijawic cenar ruʼ. Xe cʼun i je rakan u ʼab, xak xe cʼun i je cajʼatzil i u soldádo, xak xe cʼun i nimak qui patan re ronojel i jyub Galiléa.


Are ʼuri i Kajwal xu bij chique: —Yix, we tene ʼo pichʼ u cubibal i cʼux che i Dios, we xa pacha u nimal jun ija re mostas, quix tiqui ʼuri chu ʼonquil nimak tak ʼanic. Quix tiqui ʼuri chu michʼic i nim laj cheʼ-i. We qui bij che: “Chat el chi, jat ʼe jekel pa mar,” quix cha che, i nim laj cheʼ-le ca cojon ʼuri chiwe —xu bij i Jesus chique.


Tecꞌuchiriꞌ, cꞌo tanchi jun jewaꞌ xubiꞌij che ri Jesús: —Wajawal, riꞌin cuaj quinterej bi chiꞌij la. Pero nabe na yaꞌa la luwar chwe quebenuchꞌaꞌbej can ri watz-nuchakꞌ e cꞌo pa wocho —xchaꞌ.


Chi ch'obo 'ut wach quiqui 'an i ch'oc : ique , n-ti quiqui tico , xak n-ti quiqui molo , xak n-ti quiqui c'ol pu c'olbal-re . Tupu n-quiqui 'an taj , i Dios que u tzuku . Y mas lic nim i 'ij yix chiquiwach ique .


I u Tewal i Dios lic u sakim chake chi are ca cʼun i qʼuisbal tak ʼij, je ʼo ni jujun cacoʼtaj can u cubibal qui cʼux che i Jesucrísto. Xa que oc chu cojic qui tzij i mal laj tak tew chi je tʼoronel; xa que terej chirij i cʼutunic chi petnak cuʼ itzel tak tew.


Xak queje ile , 'o jujun quiqui 'an i 'utz y conojel queta'am wach i 'utz qui 'anom . Xak je 'o jujun , are quiqui 'an i 'utz , xa ali'al quiqui 'ano , xui-ri , quel ni rason wach i 'utz qui 'anom ; ile n-ca canaj ta ali'al .


Ralak xc'ul alak Rutzij Upixab ri Dios cuma tak ri ángeles, no'j na xtakej ta alak janipa ri cubi'ij wa Tzij Pixab» xcha ri Esteban.


Pakatzij wi cambiꞌij chiwe: Na jinta juna aj chac más cꞌo uwach chwa ri rajaw, yey na jinta ne juna takoꞌn más cꞌo uwach chwa ri takayom lo re.


Ri Esteban lic cꞌo ri unimal rutzil ucꞌuꞌx y ruchukꞌab ri Dios rucꞌ. Ruma cꞌu riꞌ, cuꞌan nimak tak cꞌutubal re ruchukꞌab ri Dios chiquiwach ri winak.


Xak chi ya rutzil qui wach i kachalal chi quiqui mol quib chi cachoch i ati Priscíla i ma Aquíla; xak chi ya rutzil u wach i ma Epenéto chi lic cwaj. Are ire are i mer nabe xu cuba u cʼux che i Crísto chila pa jyub Acáya.


Ma e ri Dios xu'an k'ak' chiqe ruma ri Qanimajawal Jesucristo cha' kaqa'an ri utz chwach jela' pacha' ri uch'ob'om chi lo ojertan .


Xui-ri yix xa junwi u 'onquil qui 'ano ; xa qui ya qui q'uix i niba'ib , y qui coj qui 'ij i beyomab . ¿ Xataba n-are ti beyomab quix qui ya pa c'ax ? Cumal ique qui tij uyej ; ¿ xataba n-are ti ique quix qui c'am bi chuwach i 'atbal tzij ?


»We tzel quixquil ri winak che ruwachulew, chiweta'maj e ri'in ri nabe tzel quinquilo.


I Jesus xu tzʼonoj che: —¿Wach a bi? —coʼono. —Legion in bi —xu bij. Queje xu bij i itzel tew ile, man je qʼui je ʼo che i achi.


Cha ya rutzil qui wach i ati Prísca i ma Aquíla, xak che i ma Onesíforo y rixokil ralcʼwal.


y ri wanima' lik kaki'kot ruk' ri Dios Nukolob'enel ;


Tob china c'u ri ca'anaw ri chac, we e ri'in o e rique, pero xa jun rutzijoxic caka'ano; yey e ne wa' ri cojom ralak.


I jun chi xe terej ique chirij , ire xel jun espáda pu chi' , lic 'o u ware . Ru' i espáda-le , ca tiqui na chique i tinimit re u wach i jyub ta'aj , te'uri cu 'at ni tzij piquiwi ; lic cu 'at na . Cu 'an na chique pacha cu 'an jun aj yitz'ol úva , are cu wach' i úva ru' i rakan chupam jun perol . Queje co'on i Dios ile chique rumal i roywal , i Dios chi 'atz u cho'ab .


Lic c'u xjuch' ca'n c'u'x alak chique ri e c'o pa cárcel. Yey echiri' xmaj ne ri bitak e alak, ruc' qui'cotemal xch'ij alak wa'. Ronoje tak wa' xcuy alak ma eta'am alak chila' chicaj c'o wi ri bi'tisim che alak y wa' e ne más utz chwa ri xa re ruwachulew, ma e tak ri c'o chila' chicaj lic cacowinic.


Ri Jesús xucꞌul uwach: —¿Suꞌchac catzꞌonoj? We cuaj riꞌin cꞌa cꞌas rire echiriꞌ quincꞌun tanchic, na jinta awe che. Riꞌat chat-tereja lo chwij —xchaꞌ.


Nim quik'ij calaxic ri caquic'ut ri c'axna'bal quic'u'x chique jujun chic, ma ri Dios cuc'ut ri c'axna'bal uc'u'x chique rique.


Echiri' xuk'is ub'i'xik wa' ri Jesús , ri winaq lik kaminaq kanima' che ruk'utunik ,


Xalokꞌ cꞌu ri Pedro catajin ricꞌowic pa tak riglesias, xopon cucꞌ ri quicojom rubiꞌ ri Cristo pa ri tinamit Lida.


C'o c'u jun achi chiri' chakijinak jun uk'ab. Yey e tak ri lic caquitzucuj su'anic caquitz'ak uchi' ri Jesús, xquitz'onoj che: —¿Ube nawi cacunax juna yewa' chupa ri k'ij re uxlanibal? —xecha'.


¿ Sa' k'u ri' rusuk' ka'an alaq hermanos echiri' kamol ib' alaq ? Utz we e k'o ri kakib'ixoj rub'i' ri Dios , e k'o ri kakiya k'utunik , e k'o ri keq'alajisan juna tzij re ri Dios . Utz we e k'o ri kech'a't pa juna chik ch'a'tem na kimajom taj yey e k'o ri keq'alajisan re wa ch'a'tem . 'Ana k'u alaq ronoje wa' re uk'iyib'al ri kib'inik kisilab'ik rutinamit ri Dios .


Chilape c'u alak ri': Ri utzilaj rutzil uc'u'x ri Dios yey rutewul ri royowal. Ma lic c'o utewul ri royowal Rire echiri' cayactaj chirij ri na utz taj, jela' pacha' ri xu'an cuc' ri xejaljobic. No'j ri utzilaj rutzil uc'u'x e ri cuc'ut che ralak we catiqui' alak chupa wa rutzil uc'u'x. Yey we na e ta c'u ca'an alak ri', cajok'ix ne ubi ri' ralak pacha' ri xquic'ulumaj rique.


Xoʼon panok, xu ta rason i Jesus chi ma wan tzʼapil pa cárcel.


Rumal-i xqui chapo, y xquesaj li chuwach ulew, y xqui camsaj. (Queje ile i tijojbal tzij xu bij i Jesus chique.)


Are 'uri i ixokib pa'anem xe 'el ru' i jul ; lic que barbatic rumal i qui xibriquil . Lic n-ta jun tzij xqui bij chirij , man lic qui xim quib .


Ecꞌu ri Pedro xubiꞌij: —Rire cutojo —xchaꞌ. Ecꞌuchiriꞌ xoc ri Pedro pa ri ja, ri Jesús nabe na xchꞌaw che, jewaꞌ xubiꞌij: —Chawach riꞌat, ¿e juna rey che ruwachulew, china chique cutzꞌonoj wi tak ri tojonic caꞌanic? ¿Chique ri e ralcꞌoꞌal o chique ri na e ta ralcꞌoꞌal? —xchaꞌ.


Xeꞌec cꞌu cucꞌ ri nimak e aj chacunel pa Rocho Dios y cucꞌ ri e aj wach que ri e chajinel re ri Rocho Dios chaꞌ cachꞌaꞌt cucꞌ puwiꞌ suꞌanic cuya ri Jesús paquikꞌab.


Xaqi yijb'a' ib' alaq che utzijoxik ri Utzilaj Tzij re ri utzil chomal jela' pacha' juna soldado xaqi ukojom ruxajab' re kuto'b'ej ri raqan che taq ri kik'ow wi .


»E uwariꞌche tzelej tzij alak chwach ri Dios y yaꞌa cꞌu ib alak pukꞌab chaꞌ cacuytaj ri mac alak y chaꞌ ri Kajawal Dios cuya uxlanem y utzil chomal chupa ri animaꞌ alak.


Queje xo'on ire ile , xui-ri i Dios , chi 'Atz u 'Ij , n-jekel ta chupam jun ja 'antalic . Queje pacha u tz'ibam jun ajbil u tzij i Dios ujer , i Dios u bim i tzij-i :


Ec'u rali aj chac echiri' xril tanchi ri Pedro, xujek ubi'xiquil chique tak ri e c'o chiri': —Wa' wa'chi e jun chique rutijo'n ri Jesús —xcha'.


No'j wo'ora na oj jinta chi chuxe' ri q'atb'al tzij re wa tzij , ma pacha' oj chi kaminaq che ri k'o paqawi' ojertan . Ek'u wo'ora ri'oj kaqaloq'nimaj ri Dios ruk' jun k'ak' qab'inik ruma ruchuq'ab' ri Ruxlab'ixel pa qanima' , yey wa' na e ta chi pacha' ri qab'inik ojertan echiri' xqaj kaqa'an jusuk' che qib' chwach ri Dios ruma ri kaqataqej taqanik .


¿China c'u ri ca'anaw ri na utz taj che alak we e lic ya'om ib alak che u'anic ri utz?


Man jun, we ʼo u chac i Dios chukul, presis ʼuri chi ʼutz ʼolok. Mu ʼan che rib chi lic n-ta coc ruʼ cu na ire; xak n-ʼus taj we toʼ cʼan laj winak, we toʼ ʼabarel laj winak, we toʼ aj tzucul chʼoʼoj, we toʼ u chʼaquic u mer cu chʼobo.


« Machapab'ej ne wa' , matij nenare' y machap ne k'enoq » ?


—¿Wach u mac ʼuri u ʼanom? —coʼono. Ique xa xe siqʼuin tan chic; xqui bij: —¡Cha camsaj chuwach cruz! —xe cha.


Ecꞌuchiriꞌ, jujun chique ri fariseos y raj cꞌutunel re ri tzijpixab, xquibiꞌij che ri Jesús: —Lal tijonel, riꞌoj cakaj cakilo caꞌan la juna cꞌutubal re ri chukꞌab la chikawach —xechaꞌ.


Rutijoꞌn xquibiꞌij che: —Rilal quil la ri winak caquipitzꞌipaꞌ la. ¿Suꞌchac cꞌu riꞌ catzꞌonoj la: “China xchapaw weꞌin”? —xecha che.


Queje ile, rumal i chom laj i cʼaslemal yix, ʼalaj ʼuri chi lic katzij i tzij re i Jesucrísto chi ka cʼutum can chiwe.


Xui-ri, niʼpa i ʼolic ʼis ruʼ i Dios petnak wi. Are ire ʼanawnak ronojel niʼpa i ʼolic; y xu ʼano man cu rik u chac che ire. Chocsax u ʼij queʼe ʼij sak chirij. Amen (queje ile cakaj).


Na e ta c'u quinelaj chiwach la cha' quebesaj la che ruwachulew, xew lic chechajij la chwach ritzel winak.


Ix wachalal , cwaj quin c'unsaj chi c'ux i tzij chi xin bij can chiwe che i 'elbal chi sak ; cwaj quin bij usuc' chiwe . I tzij-le are i tzij chi xi coj yix , xak c'a are 'o wi wo'or chi lic jiquil i c'ux che .


Alaq nu hermanos , makam anima' alaq che we ri na keta'am ta uwach ri Dios tzel kakil alaq .


Chupa tak la' la k'ij lic xeq'uiyar ri cajlibal ri quicojom rubi' ri Cristo. Ec'u ri hermanos e aj judi'ab ri quech'a't pa ri ch'a'tem griego, xquijek quech'a'tiben chiquij ri hermanos e aj judi'ab ri quech'a't pa ri ch'a'tem hebreo. Ma echiri' ca'an ri jachanic chique ri e niba'ib, ri malca'nib ri quech'a't pa ri ch'a'tem griego na quecajmax ta chi utz ruc' ri to'bal que caquic'ul ri jujun k'ij.


C'o jun k'ij ri fariseos xebopon ruc' ri Jesús y xquijeko e la' xa pa ch'a'tem caquichap pa ch'a'oj. Xquitz'onoj c'u che cu'an juna c'utubal re chila' chicaj chiquiwach cha' cak'alajinic we Rire takom lo ruma ri Dios; wa' xqui'ano xa re c'ambal upa.


Xqui coj u 'ij i Dios yconojel i winak xqui bij chi i creyent je 'u ; laj tak winak . 'Ij 'ij ca tijin qui q'uiaric iutzobaj creyent man i Kajwal ca tijin chi ui to'ic i winak , 'elsabal que chupam i quinac .


Xqui tzʼonoj chic che i achi: —Yet, ¿wach ca chʼob che i achi-le chi xrutzirsaj a baʼwach? ¿Pachin i achi-le ca bij yet? —xqui bij che. —I achi-le, are jun ajbil u tzij i Dios —xu bij i achi chique.


Ek'u ri Nicodemo , ri jun fariseo xopon julaj chaq'ab' ruk' ri Jesús , jewa' xub'i'ij chike :


»Ec'uchiri' ic'owinak chi ri c'axc'obic che tak la' la' k'ij, cu'an k'eku'm uwach ri' ri k'ij, y ri ic' na cuya ta chi ruwonibal.


E uwari'che , uk'iyal laj xuaj ki'nwila alaq , pero wa nuchak inuq'atem ;


Ec'u ri teren xch'aw chucalaj. Ewi xc'un lo chuc'u'x ri Pedro ri xbi'x lo che ruma ri Jesús: «C'amaja' ne cabixon ri teren chucalaj, ri'at oxlaj chic abi'im na aweta'am ta nuwach.» Ec'u catajin wa' pujolom, xumaj rok'ej.


“ In c'asom cien lat acéite ru' , ” xu bij i jun che . Are 'uri i mocom xu jach jun wuj che y xu bij : “ Ri i a wuj-i ; chat culok y cha jalwachij i tz'ib chuwach ; xa cincuénta cha tz'ibaj chuwach , ” xu bij che .


I ma Páblo xu cha i ma Sílas rachiʼil. I creyent xqui tzʼonoj i utzil chomal re i Dios piquiwi, teʼuri xqui maj qui be.


No'j na jinta k'o xkiriq chirij , tob' uk'iyal winaq xkinuk' raq'ub'al chirij . Tek'uchiri' , xeb'opon na ka'ib' xe'kitz'aqa uchi' ruk' raq'ub'al ,


Ri Epafras , ri wachb'i'il wara pa oj tz'apil wi ruma oj re ri Qanimajawal Jesucristo , kuya pan rutzil wach la .


Ruma c'u xutz'akatisaj uwach ronoje ri xraj ri Dios che, xu'ana aj ya'l colobetajic na jinta utakexic chique janipa ri quecojow utzij Rire.


Xraj k'u ri Pablo kok pa ri estadio cha' kach'a't chikiwach ruk'iyal winaq , no'j ri kikojom rub'i' ri Cristo xkiq'atej .


Ma riꞌoj xkilo echiriꞌ xkꞌalajisax runimal uchomalil y lic xyac ukꞌij ruma ri Kakaw Dios. Xkata ne rukul ri Dios xchꞌaw chupa ri chomilaj kꞌijsak cꞌo pakawiꞌ, jewaꞌ xubiꞌij: «E Nucꞌajol waꞌ, ri lic cꞌax cannaꞌo y lic quinquiꞌcot che» xchaꞌ.


Are 'uri i raj'atzil i molbal'ib xpe roywal che i Jesus man xrutzirsaj i ixok pa uxlambal 'ij . Xu bij chique i winak : — 'O wakib 'ij che i seman re i chacbal 'ij . Che i wakib 'ij-le , we quiwaj quix c'unic qui-wutzirsaj iwabib , chix c'unok . Xui-ri , mi 'an ile pa uxlambal 'ij — xu bij chique .


Lic cubul cꞌu kacꞌuꞌx rucꞌ Rire. Yey e ne lic cakaj chic cakaya can wa kacuerpo chaꞌ jelaꞌ cojeꞌjekela chilaꞌ rucꞌ ri Kanimajawal.


I ma Pédro i ma Wan xqui bij chique: —Chi bij pe yix pachique i ʼutz chuwach i Dios, ¿we caka ʼan pacha cu bij i Dios, o caka ʼan pacha i qui bij yix?


I Jesus xu bij chique: —Katzij i quin bij: conojel i que macunic, je chaptal rumal i cajaw chi are i mac atzalal.


Tecꞌuchiriꞌ, ri Jesús xebutak rutijoꞌn chaꞌ queboc bi chupa ri barco, quenabej bi chwach y quekꞌax cꞌa chꞌaka yaꞌ xalokꞌ Rire quebuchꞌaꞌbej tak can ruqꞌuiyal winak.


Teʼuri xu jek u cʼutic juban tak tijojbal tzij chique. Xu bij: —ʼO jun achi ca ʼe chu tiquic u ticon.


I Crísto xcam pa ka q'uexel konojel , man ni'pa i je c'as rumal u camic ire , n-quiqui 'an ta chic pacha i to' cacaj ique . Are i quiqui 'ano , are pacha craj i jun chi xcamic y xc'un chic sak chuwach tobal-que .


Te'uri xwil jun nim laj ch'o'oj chila chicaj . Xe c'un u q'uial ángel junam ru' i caj'atzil , chi are i Miguel ; y xqui 'an ch'o'oj chirij i nim laj cumatz . Ire , xak je 'o u ángel ru' , xak xqui 'an ch'o'oj chiquij i juban .


Caqui'cot c'u alak, ma cac'ul na alak ri colobetajic oye'em alak ruc' cubulibal c'u'xaj.


Xebel c'u bi ri fariseos, xquimol quib cuc' jujun chique ri quitakem ri rey Herodes, y junam xquich'a'tibej su'anic caquisach uwach ri Jesús.


Ruwa kik'u'x ch'uqutal ruk' ch'ich' . Echiri' kexik'ik'ik , ruch'awib'al ri kixik' e pacha' uch'awib'al uk'iyal kareta jek'om kuma kawayu' echiri' keb'ek pa ch'a'oj .


Are cu rik i ʼij re i Achi aj Chicaj, quiqui ʼan i winak pacha xqui ʼan che tak i ʼij re i mam Noe ujer.


Na cuaj ta cꞌut cancꞌak bi ukꞌij ri unimal rutzil ucꞌuꞌx ri Dios; ma we ta cꞌo junok curiko cuꞌan jusucꞌ che rib chwach ri Dios ruma utakem ri tzij pixab, riꞌ na jinta cutikoj rucamic ri Cristo.


Xui-ri i ma Páblo xu pu i cumatz che u ʼab, y xtzak pa ʼaʼ. I ma Páblo n-ta xu riko.


No'j ri Pedro xrewaj tanchic. Jok'otaj c'u ri', e tak ri e c'o chiri' xquibi'ij tanchi che ri Pedro: —Pakatzij wi rilal lal jun chique rutijo'n; lic k'alaj lal aj Galilea, ma ri cach'a't la e junam ruc' ri quech'a't rique —xecha'.


Ma ri e potz' quetzu'nic, ri e sic quebinic, ri c'o yabil lepra chique quecunutajic, ri e t'o'c quetanic, ri ecaminak quec'astajic y chique ri niba'ib catzijox ri Utzilaj Tzij.


Ecꞌuchiriꞌ, ri Jesús xutzuꞌ uwach rixok y xubiꞌij che ri Simón: —¿Quil la wa jun ixok? Echiriꞌ xinoc lo riꞌin chi ocho la, rilal na xya ta la nuyaꞌ re chꞌajbal ri wakan. Noꞌj wa jun ixok xuchꞌakabaꞌ ri wakan rucꞌ ruwaꞌal uwach y xuchakisaj rucꞌ ruwiꞌ.


Xubiꞌij cꞌu chique rutijoꞌn: «Pakatzij wi cambiꞌij chiwe: Ri molonic cajawax uꞌanic, lic nim; noꞌj raj chac na e qꞌui taj.


I Jesus xu tzʼonoj che: —¿Wach a bi? —xu bij che. Ire xu bij: —Are in bi, are “Legion”, man oj qʼui —xu bij.


I winak n-quiqui yijba ta quib che i 'ij-le are ca c'un i Achi aj Chicaj . Xa quiqui 'an na pacha xqui 'an i winak re tak i 'ij re i mam Noe ujer .


Che wa tinamit na kajawax tane uwonib'al ri q'ij y ri ik' , ma runimal uchomalil ri Dios kutzij upa yey ri Q'apoj B'exex e uwonib'al ri' .


Ma ronoje ruk'u'xib'al ri Dios k'o ruk' ri Cristo , y wa' lik xq'alajin che rub'inik usilab'ik echiri' xu'an tikawex che ruwachulew .


»We e la' juna ixok c'o lajuj sakil puak ruc' yey cutzak c'u junok, ¿sa' ri cu'ano? Cutzij ak' y na'l cumes rupa ja, cutzucuj c'u coq'uil yey na cuxlan ta che utzucuxic c'a echiri' cu'rika lok.


Ruk'u'xib'al ri kojutaq ri Dios che e wa' : Lik k'ax kaqana' qib' chiqawach . Yey cha' kaqa'an wa' chirajawaxik lik kalax pa qanima' kaqa'an ri utz , kaqamaj usuk' sa' ri utz yey e kaqa'ano , y paqatzij wi kakub'i' qak'u'x ruk' Rire .


Jecꞌulaꞌ riꞌ, e janipa ri quitzꞌonoj che ri Dios rucꞌ cubulibal icꞌuꞌx, quicꞌul na —xchaꞌ.


Ek'u ri Cristo kaya'w ri qak'iyib'al echiri' chiqajujunal kaqa'an ri chak uya'om Rire paqaq'ab' y kaqato' qib' ruk' rutzil qak'u'x . Ma oj u'anom xa jun ruk' Rire ; e pacha' ri qacuerpo , lik k'i taq ri chapayom re , pero wa' xa jun u'anom .


Te'uri i Jesus cu' u tijoxelab , xe 'ax chic ch'aka alagun . Ique , xsach chiqui c'ux n-ta qui wa xqui c'am bic .


Chucab 'ij , are xe kaj li tzam jyub , xe qui c'ulaj uq'uial winak , 'enam-que chu c'ulaxic i Jesus .


Cajib k'ij chi lo ri' mukutal ri Lázaro echiri' ri Jesús xopon Betania.


Xo'on panok , i rac'al i mam Jacob xpe coywal chirij i qui cha' , a-Jose , man ire mas c'ax ca na' rumal u kajaw . Rumal-i , xqui c'ayij bi i a-Jose che jun aj naj , chi xu c'am bi ru' c'a pa Egípto . Xui-ri , i Dios 'o ru' i a-Jose ,


We caꞌaj la catzꞌonobej la puwiꞌ, quetaꞌmaj cꞌu la riꞌ: Riꞌin cꞌa e ne ucablajuj kꞌij riꞌ xinopon pa ri tinamit Jerusalem chaꞌ canlokꞌnimaj ukꞌij ri Dios.


Ri'in lik kanna'o chinuwach k'o wi kantzijoj ri Utzilaj Tzij chike konoje ; wa' e ri e tijotal pa ri ch'a'tem griego yey ri e aj naj na e tijotal taj , ri lik k'o keta'am yey ri na jinta k'o keta'am .


Kesik'in k'u che ub'i'xikil : « ¡ Achijab' alaq aj Israel , chojto'o alaq ! E achi wa' ik'owinaq pa taq ronoje luwar y kak'utun chikiwach konoje ri winaq ruk' taq ch'a'tib'enik chirij ri qatinamit , chirij ri Tzij Pixab' y chirij ri Rocho Dios . Yey na xew ta wa' , ma u'anom che wa Santowilaj Luwar pacha' na jinta chi uq'ij echiri' xeb'ukoj lo jujun na e ta aj judi'ab' pa ri Rocho Dios , yey wa' xeb'ok pa ri luwar na taqal ta chike » kecha' .


Ire lic xpe roywal , y n-xoc ta chubi ru' ja . Rumal-i , xel bi i u kajaw , y xu yu'uj i u c'ojol .


Ma ri b'i'tisinik xu'an ri Dios che ri Abraham e wa' : « Jewa' pa jun junab' kink'un tanchik , yey ek'u ri' rawixoqil Sara k'o chi jun ralab' » xcha' .


Jek'ula' e k'o jujun chik ya'tal chike kaki'an milagros ruk' ruchuq'ab' ri Qaqaw , y e k'o jujun chik ya'tal chike kakiq'alajisaj runa'oj ri Dios . E k'o jujun chik ya'tal chike kaketa'maj we juna tzij petinaq ruk' ri Ruxlab'ixel ri Dios . Jek'ula' e k'o jujun chik ya'tal chike kech'a't pa jujun chik ch'a'tem na kimajom taj ; yey e k'o k'u jujun chik ya'tal chike kakiq'alajisaj ri xb'i'x ruma junoq tob' na kakiriq ta wa' wa ch'a'tem .


Rumal-i queʼelok ne te queb chic, ique xa je jun xeʼelok. Rumal-i i winak, n-ta piquiʼab quiqui yoj ile chi u yijbam i Dios xa jun u ʼanom chique. (Queje ile xu bij i Jesus chique i aj Fariséo.)


Ri Jesús xel bi chiriꞌ y xicꞌow chuchiꞌ ri mar re Galilea; tecꞌuchiriꞌ, xakꞌan chwa ri juyub y xtzꞌuyiꞌic.


»Echiriꞌ xquicꞌul ri cajil re jun kꞌij, xquijeko quechꞌaꞌt chirij ri rajaw ri ticoꞌn,


Yey ri caraj ri Nukaw, ri xintakaw lok, e na canjam ta can junok chique ri ebuyaꞌom Rire chwe; ma e quenucꞌastajisaj lo conoje waꞌ chupa ri qꞌuisbal kꞌij.


Cantzꞌonoj cꞌu che alak choca alak il che wa cantzꞌibaj pan che alak, chaꞌ we xinopon ucꞌ alak na cajawax ta chic canchꞌaꞌbej quipa jujun che alak. Noꞌj we cajawaxic, canꞌan na cꞌu riꞌ waꞌ chique ri caquibiꞌij xa pa ke riꞌoj cojtakanic.


Ecꞌu ri cuꞌan ri rajaw ja e cucꞌut chiwe jun nimalaj luwar chicaj pa ri caleꞌ ja, waꞌ yijbital chic. Chiriꞌ cꞌu riꞌ chiyijbaꞌ ri cena re Pascua —xcha ri Jesús chique.


I Jesus cul pa rachoch i Dios chuwach li caxa, yabal re qui mer i winak. Are ʼo chila, que u takej i winak are que tijin chu yaʼic qui mer pa caxa. Je qʼui i beyomab, mas i mer xqui yaʼo.


Chu nakaj pa i oj 'o wi-le , ca canaj i rulew jun achi 'atz u patan che i jyub-le . I u bi , ma Públio . Ire xoj u c'ulaj ru' , y 'utz kilic xu 'ano che oxib 'ij .


Te'uri yix qui bij na : “ Yoj ka tijom i ka wa awu' , xak i ka ya' awu' ; xak at c'utun-nak pa ka tinimit , ” quix cha che .


Jec'ula' wo'ora c'a e c'o chi can jumutz chique raj Israel echa'tal can ruma ri unimal rutzil uc'u'x ri Dios.


Are ʼuri xu tak chic u tzʼapixic i ma Páblo, xui-ri xu bij che i cajʼatzil i soldádo chi ʼutz rilic chiqui ʼana man n-ta uyej cu tijo. Xak xu bij che chi miqui ʼatij i pachin cacaj quiqui sipaj wach i rajwaxic che, i pachin cacaj quiqui solij.


Ecꞌuchiriꞌ, xubiꞌij chique: «Waꞌ wa xinwajilaj che Ruchꞌaꞌtem ri Dios, wakꞌij xujek bi rilic chiwach alak» xchaꞌ.


Rumal-i, chi cʼolo pi cʼux i tzij chi i tom lok are xi jek li u cojic. We ca qʼuiji pi cʼux niʼpa i tom lok are xjekan li u bixquil chiwe, quix qʼuiji ʼuri puʼab u Cʼojol, xak quix qʼuiji puʼab i Ta chicaj.


Te'uri xu bij che : — We at u C'ojol i Dios , cha c'aka bi awib c'a pulew . N-cat cam taj , man chupam u wuj i Dios , queje iri tz'ibtalic : I Dios cu bij na chique i ángel chi cat qui chajij . Ique lic cat cuc'aj che qui 'ab , mi tene quiqui ya chawe que 'ana c'ax che awakan che abaj . ( Queje ile xu bij itzel che . )


Chi jec'a iwib cu' man ique ne te rajchac i Kajwal Jesucrísto . To' quiqui 'ano pacha u rayijbal i qui nojbal ique , xa je aj t'oronel que i canima i winak . I ni'pa i n-ta kas qui nojbal , quiqui coj i qui tzij man chom , kus quiqui ta ique .


Are 'uri laj xcaj xqui tz'apij , péro n-ta jun xa 'anawic , man c'a maja cu rik i 'ij u ch'icom i Dios .


Ruma cꞌu ri Jesús retaꞌam ri xquita rique, xel bi pa ri luwar re Judea y xtzelej tanchi pa ri luwar re Galilea.


Lic xebelaj c'u che ri Jesús cha' cuya luwar chique tob xew caquichap ruchi' ruk'u'. Conoje c'u ri xebanaw wa', xecunutajic.


¿Yey ri Cristo ruc' ri Belial c'o nawi utzil chiquiwach? ¿O sa' ri utz curik junok ucojom rubi' ri Cristo che junok na ucojom taj?


Woʼor caka bij ni jun tzij chiwe chi petnak ruʼ i Kajwal: yoj chi cʼa oj cʼaslic are ca cʼun i Kajwal, i ka ʼenam yoj ruʼ n-coj nabeaj ta chiquiwach i je camnak.


Are ʼuri conojel u tijoxelab i Jesus xqui canaj canok y xe ʼanmajic.


Cambiꞌij cꞌu riꞌ, utz canyac ukꞌij ri xilow re y ri xtaw re waꞌ. Pero we canyac nukꞌij riꞌin, na e ta cantzijoj ri kꞌalajisam chwe, ma xew cantzijoj ri cꞌakibal bi nukꞌij.


Ecꞌu riꞌix ix alcꞌoꞌal, lic chicojo quitzij richu-ikaw che ronoje, ma waꞌ e cucꞌul ucꞌuꞌx ri Kanimajawal Jesucristo.


Rutijoꞌn xquibiꞌij che: —Pero, ¿pa carikitaj wi wa re quetzuk wa uqꞌuiyal ticawex? Ma chupa wa luwar na jinta ne cꞌo e jekelic —xechaꞌ.


Ix wachalal, ronojel in cʼux quin rayij i quelbal chi sak i wach aj Israel winak. Lic quin tzʼonoj che i Dios chi quiqui rik na.


Rire xuk'ul uwach : — E ri jun achi Jesús ub'i' , xu'an jub'iq' xoq'o'l , xusoq' che ri nuwach y xub'i'ij chwe : “ Jat pa k'o wi ri ya' re Siloé y ja'ch'aja rawach chupa . ” Xin'ek k'u ri' , y echiri' xinch'aj ri nuwach , xinjeq kintzu'nik — xcha' .


Ire queje pacha jun aj 'anol ja chi 'utz laj cubibal xu coj che i rachoch . Nabe , naj xu wor u pam ulew c'a xe u rika ni abaj ; te'uri xu coj i cubibal ja puwi abaj . Xo'on panok , xnimar i ya , y xu ya li u cho'ab che i ja . Xui-ri , i ya n-xtiqui ta chu bokic i ja man cul puwi abaj .


We xinutzin kan ruk' wa' y nuya'om chi kan wa qasa'n pakiq'ab' ri hermanos e k'o Jerusalem , k'a ek'uchiri' kanmaj b'i nub'e kin'ek España y kinik'ow k'u uk' alaq .


Ma ronoje ri ꞌanatal ruma ri Dios, lic chom; na utz ta cꞌu riꞌ we cakacꞌak bi ukꞌij ri cuya ri Dios chike. Ri kaꞌanaꞌ e kacꞌulu rucꞌ tioxibal.


I ma Pédro xu bij chique chi que oc ru' pa ja ; xe canaj 'uri jun a'ab ru' . Chucab 'ij , xa 'e i ma Pédro cu' , xak je 'o jujun creyent aj Jópe xe 'e cu' .


Ronojel wach i quiqui ʼano, quiqui ʼan na man xa cacaj que ʼiltaj cumal i winak. Kus quiquil u cʼamic bi jupaj u tzij u pixab i Dios pasim chupam jun ral tzʼum chuwach qui palaj. Xak kus quiquil u batzʼcatixic tzʼum rij tak qui ʼab. I tzʼum-le xak tzʼibtal jutakpaj u tzij i Dios chuwach; kus quiquil ique we nim u wach. Xak i u chiʼ i qui ʼuʼ, lic nimak i rismachiʼ ʼo che, mas nimak chuwach i que i toʼ winak. Queje quiqui ʼan ique ile, quiquilbej na re i winak chi lic je re i Dios, quiqui bij ique.


I winak, are xqui ta ile, lic xpe coywal, y xe siqʼuin chu bixquil: —¡Nim u ʼij i ati Diána! ¡Nim u ʼij i ka tiox yoj oj aj Efeso! —xqui bij.


We caka ch'ij tak i c'ax chi ca pe pakawi rumal u cubibal ka c'ux che i Jesucrísto , 'utz 'uri coj ril i Dios . We 'utz coj rilo , cul ka c'ux 'uri che chi caka tij ni 'utz chi u sujum chake .


Ma laj cꞌo junok cubiꞌij: «We rucꞌ ri rakꞌubal canꞌano e catacꞌabax ukꞌij ri Kꞌijsak re ri Dios, ¿saꞌ cꞌu ube riꞌ cꞌa cabiꞌxic in aj mac y cakꞌat tzij panuwiꞌ?» cachaꞌ.


Echiriꞌ xquita ri cꞌutunic xuꞌan ri Jesús, lic e qꞌui chique rutijoꞌn xquibiꞌij: «Waꞌ wa cubiꞌij, lic cꞌax utayic. ¿Cꞌo neba junok cachꞌijow ucꞌulic?» xechaꞌ.


xoc c'u bi chupa ri barco cuc' rutijo'n y xebec pa tak ri luwar re Dalmanuta.


Quiwetamaj ni sak laj tzij, y quix quirtaj na rumal; quix el ʼuri puʼab wach ix chapawnak —xu bij chique.


kakib'i'ij : “ Wa'chi xujeq uyakik wa ja , yey na xuk'is ta chik ” kecha' .


E uwari'che , echiri' xk'astaj lo chikixo'l ri ekaminaq , rutijo'n xk'un chikik'u'x ri ub'i'im chi lo chike . K'a ek'uchiri' xkimaj usuk' y xkikoj ri tz'ib'ital kan chupa Ruch'a'tem ri Dios puwi ri Jesús y ri b'i'tal kan ruma Rire .


We queje qui 'an ile che jun chicop , mas ca majaw che i ixok-le , chi u muk u xiquin i mam Abraham xak jun iwu' yix . Mas ca majaw che ire , ca tortaj na pa c'ax . 'O chic dieciócho junab che , chi yut'tal u ch'acul rumal itzel . ¿ Xataba n-'us taj cakesaj i yobil che we pa uxlambal 'ij ? — co'ono .


Echiri' kab'in ri Jesús chuchi' ri mar re Galilea , xril pan kiwach keb' achijab' kichaq' kib' , jun Simón rub'i' ( Pedro kecha che ) y ri jun chik Andrés rub'i' . Rike e aj chapal kar , yey e ri' ketajin che uk'aqik ri ki atarraya pa ri mar .


Man i Dios n-cril ta toʼbal u wach jun winak we n-rilom ta toʼbal u wach i rachiʼil. Xui-ri, we yoj kilom toʼbal qui wach i winak, i Dios cril ʼuri toʼbal ka wach yoj are cu ʼan i ʼatbal tzij chake.


Xak 'o u chac chi jalwachij i c'aslemal re ujer ; chi 'ana che iwib pacha ix c'ac' laj tak winak chic , pacha craj i Dios . Ca 'alijin na 'uri chiwe jun c'aslemal lic ch'am , lic suc'ulic pacha cu bij i sak laj tzij re i Dios .


Ri Simón xucꞌul uwach: —Chinuwach riꞌin, e ri jun achi ri xcuytaj umac che ri cꞌas más qꞌui —xchaꞌ. Y ri Jesús xubiꞌij che: —Ri xbiꞌij la, lic areꞌ —xchaꞌ.


Bay, oʼonom-lok, je ʼo wukub achiab catz qui chaʼ quib. Are i ʼatz xcʼuli nabe, y xcamic, n-ta racʼal xqʼuiji canok.


¿Wach u chac ʼuri chake, we yoj oj aj Israel winak? ¿Wach i ʼutz ʼuri cu ʼan chake we ʼantal i retal circuncision chake?


Yaꞌa alak rutzil uwach ri watz-nuchakꞌ Herodión. Yaꞌa alak rutzil quiwach conoje ri e cꞌo pa rocho ri Narciso, ri quicojom rubiꞌ ri Kanimajawal.


Ronoje k'u wa qik'owib'em e uma ralaq , cha' jela' kak'iyar kiwach ri kek'uluw re ri unimal rutzil uk'u'x ri Dios . Yey wa' e re yakb'al uq'ij ri Dios , ma jela' lik e k'i ri kakitioxij ri unimal rutzil uk'u'x ri Dios pakiwi' .


Noꞌj Ruchꞌaꞌtem ri Dios cubiꞌij: Che ri jekebal lo ruwachulew echiriꞌ ri Dios xebuꞌan ri ticawex, chi achi chi ixok xebuꞌano. Gn. 1:27


I je aj t'oronel , xa rumal ch'acbal qui mer quiqui 'ano , quiqui bij ni t'orbal tzij chiwe . Xui-ri , i sachbal qui wach lic ca pe na piquiwi ; i Dios 'ax u bim wi chi quiqui tij ni tojbal mac .


Qʼuialmul u cʼutum rib chique chi ire lic cʼaslic. Cuarénta ʼij u wach, puwi i ʼij chi xcamsax wi, queje ile xu ʼano, quiquilbej-re chi katzij ire cʼaslic; xak xu lap chique wach usucʼ i ʼatbal tzij re i Dios piqui cʼux i winak.


Ruma c'u wa Utzilaj Tzij, carik alak ri chomilaj c'aslemal petinak ruc' ri Dios we lic tiquil alak chupa wa nutzijom che alak. No'j we na tiquil ta alak chupa, na jinta c'u xutikoj ri' xcoj alak rubi' ri Cristo.


Quicabichal quecꞌalalic xebec; pero ri jun chic tijoꞌn más xcꞌalal chwa ri Pedro y nabe xoponic.


E tak cꞌu rutijoꞌn xebel bi che utzijoxic ri Utzilaj Tzij pa tak ronoje luwar. Yey ri Kanimajawal xebutoꞌo, xuya chique caquicꞌut ruchukꞌab ri Dios chaꞌ rucꞌ waꞌ cujiquibaꞌ uwach ri Utzilaj Tzij. Amén.


A yom chique je aj patan chirij i ka Dios: a ʼanom chique je ʼatol tzij, xak je aj cojol sipon chuwach i Dios, a yom chique quiqui an ni ʼatbal tzij chuwach i jyub taʼaj. (Queje ile xqui bixaj i nimak tak mamʼib.)


Pero echiri' raj judi'ab' xekil ruk'iyal winaq , xujeq kati'tot kik'u'x chirij ri Pablo . Y xkijeq k'u kakik'ulali'aj uwach ronoje ri kub'i'ij ruk' k'axlaj ch'a'tem .


Pero lik chirajawaxik che juna aj k'amal kiwach rutinamit ri Dios e jusuk' rub'inik usilab'ik cha' na jinta k'o kach'a'tib'en re . E k'ola jusuk' ruk' ri rixoqil , lik chuch'ob'o chi utz ri ku'ano , chuchajij rib' chirib'il rib' cha' na katzaq ta pa mak y chom kilitaj rub'inik kuma ri jujun chik . Xaqi cheb'uk'ulu chi utz taq ri keb'opon chirocho , y k'ola una'oj che uk'utik Rutzij Upixab' ri Dios .


Chitape wach quin ʼan na chique i jutzobaj re itzel chixol yix. Ique quiqui bij chi je re i Dios, xui-ri, ne te re; xa je aj tʼoronel. Quin ʼan na chique que xuqui na chiwach yix. Queje ile, caquetamaj na chi yin cʼax quix in naʼo.


We ʼutz qui chajixic qui ʼano, cocsax ni i ʼij i chomal are ca cʼun chal i Jesucrísto chi ʼAtz laj aj Chajal piwi; i ʼij chomal-le lic n-tu qʼuisic.


E qꞌui ri winak eboponinak Jerusalem ruma ri nimakꞌij Pascua. Chucaꞌm kꞌij cꞌu riꞌ xquetaꞌmaj copon ri Jesús pa ri tinamit.


y ruk' utzilaj ch'a'tem cha' jela' we k'o junoq kach'a't chawij , utukel kuya uk'ix ma na jinta mak kariqitaj chawij .


Ri rutzil ucꞌuꞌx ri Cristo catakan pa kanimaꞌ ma lic ketaꞌam echiriꞌ xcam Rire paquicꞌaxel conoje, e queꞌelok xecam conoje rucꞌ.


Che ronoje taq ri luwar k'o lo xa naqaj , xe'ek utzijoxik janipa taq ri ku'an ri Jesús .


Xic'aw queb seman chi xka ch'ij i c'ax chuwi ya . Oj 'o chic pa mar , Adriático u bi , y xa coj retz'bej i tew . Colo tiq'uil a'ab , i que uc'aw i bárco xqui nabej chi ya coj upon chu chi' jun jyub .


Ma xcoj ri retalil re circuncisión chwe echiriꞌ xinqꞌuis wajxakib kꞌij walaxic. Yey in cuqꞌuil ri e aj Israel ma nupetebem lo chique ri e ralcꞌoꞌal can ri Benjamín, rucꞌajol ri Israel. Riꞌin, in jelaꞌ pachaꞌ ri nuchu-nukaw, lic in aj hebreo chiwalaxic.‡ Yey ruma in jun chique ri fariseos, lic xinoc il che tak ri takanic que raj judiꞌab.


Ek'u raj chak xechakun chwa taq rulew alaq , na tz'aqat ta ri kajil xya alaq . Ri kajil wa aj chak na tojom ta alaq e pacha' katunan chi'ij alaq . Yey ri tunanik ke wa aj chak xtataj ruma ri Dios Qajawxel ri k'o unimal uchuq'ab' .


Ruma c'u la', ri Dios xebuya can chupa ri ch'ulilaj mac y chupa ri quirayibal na chom taj. Jec'ula' xquijek xemacun chiquiwach, xqui'an ruc' ri quicuerpo ri lic q'uixbal uwach.


Lik xkiloq'nimaj k'u uq'ij ri dragón ri xya'w uchuq'ab' ri nimalaj itzel chikop . Y jenela' xkiloq'nimaj uq'ij ri nimalaj itzel chikop , jewa' kakib'i'ij : « ¿ China chi junoq jewa' pacha' wa jun nimalaj itzel chikop ? ¿ K'o nawi junoq kach'ijow uchuq'ab' ? ¡ Na jintaj ! » kecha' .


I winak wo'or , ¿ wach nawi que in junamsaj ru' ? Xa je pacha ac'alab je cul xol tak be ; jutzobaj que siq'uin chique cachi'il : “ Yix lic n-ta 'o quiwaj , ” quiqui bij .


Xak cha bij chique chiqui ʼana i ʼutz; chiqui bisoj u ʼonquil wach craj i Kajwal, ile are i beyomal sakil. Miqui ʼan xuy che quib, are, chiqui ʼana aj sipanel che quib.


Ique-le, we n-xix qui cʼulaj taj, xak n-cacaj ti u tayic i tzij chi qui bij chique, chix el ʼuri chila. Are quix el che i ja-le, o we xak che i tinimit-le, chi pu can i ulew che iwakan (cʼutbal-re chique chi cʼo qui mac chiquij).


¿Pa tak cape wi ri chꞌaꞌoj y ri oyowal chiwach alak? Waꞌ pa animaꞌ alak cape wi, ma ri rayibal e alak e pachaꞌ cꞌo pa chꞌaꞌoj rucꞌ ri caraj ri Dios che alak.


yey e que'elawi wukub chi takanelab. Y wo'ob chique wa' ebic'owinak chic; jun catakan wo'ora y ri jun chic c'amaja' cujek rutakanic ma c'amaja' cac'unic. Y we xc'unic, lic chirajawaxic wi na naj ta rutakanic cu'ano.


Katzij , i Dios n-naj ta 'o wi , man xa rumal i Dios oj c'aslic , xa rumal i Dios coj binic , xa rumal i Dios oj 'o chuwach i jyub ta'aj . Katzij i tzij-i , chi cu bij i aj tz'ib iwe yix , chi u tz'ibam canok : “ Oj u mi'al ralc'wal i Dios , ” cu bij .


Sak laj tzij quin bij chawe: yoj caka bij niʼpa i ketaʼam; caka bij wach i kilom, y yix n-qui coj taj wach i caka bij.


Caquibi'ij c'u che alak: «¿Sa' xu'an ri' ri bi'tisinic 'anom can puwi rutzelejic lo ri Cristo? Ma ya ne xecam ri kachu-kakaw, ri nabe xecojow rubi' ri Cristo; y ronoje junam u'anom chwi lo rujekebal ruwachulew, na jinta c'o jalc'atajinak che» quecha'.


I u tijoxelab xqui bij: —ʼO jujun quiqui bij chi yet at i ʼetz ma Wan aj kajsanel ya, quiqui bij. Xak ʼo jujun quiqui bij chi yet at i ujer mam Elías; xak ʼo jujun quiqui bij chi at i ujer mam Jeremías, o mok at jun chic ujer ajbil u tzij i Dios. (Queje ile xqui bij i tijoxelab che i Jesus.)


Xuchap k'u ruq'ab' y jewa' xub'i'ij pa ri ch'a'tem arameo : — ¡ Talita kumi ! — xcha che . ( Wa' e ke'elawi : “ Ali chuuy , ¡ Chatwa'lijoq ! ” )


Ma kamb'i'ij k'u chiwe lik e k'i ri q'alajisanelab' y ri taqanelab' re ojertan lik xkaj kakil b'i janipa ri kiwil ri'ix wo'ora , pero na xkimaj ta chi rilik b'i . Lik xkaj kakita b'i janipa ri kita ri'ix wo'ora , pero na xkimaj ta chi utayik b'i » xcha' .


Jewaꞌ xqꞌuis wi rucaꞌm cꞌaxcꞌobic, pero rurox cꞌaxcꞌobic catajin lok.


Ec'uchiri', ri Jesús xebuch'a'bej can ri winak y xoc bi pa ja. Xekib c'u rutijo'n ruc' y xquitz'onoj che: —Kajawal, k'alajisaj la chike sa' que'elawi ri c'ambal na'oj puwi rak'es cizaña —xecha'.


Jujun c'u chique ri ticawex xquicojo janipa ri xubi'ij ri Pablo, no'j e c'o jujun chic na xcaj taj xquicojo.


Xic'aw urox 'ij , te'uri xqui rik pa rachoch i Dios . Are xqui riko , ire cul cu' i je tijonel re i ujer tzij pixab , ca tijin chu tayic qui tzij , xak 'o i tzij cu tz'onoj ire chique .


Ruma c'u ri' wa', lic xcaj caquichap ri Jesús; no'j e xquixi'ij quib chique ri tinamit ma rique caquich'obo ri Jesús e jun k'alajisanel re ri Dios.


Ya mer quin uponic . Miwo'taj wach i cojom , mokxa 'o i que 'anaw na chiwe chi n-qui ch'ac ti sipon chi u sujum i Dios chiwe .


ma ri rajawal uk'u'x ri Dios e ri santowilaj b'inik silab'ik alaq . Metz'ab'ej k'u uwa q'ij alaq ruk' junoq na k'ulel ta alaq .


Ma chipak'ij chichak'ab na cojuxlan ta che utz'onoxic che ri Dios cuya chike que'kila wach alak, y jec'ula' cakato' alak cha' catz'akat uwach ri cubulibal c'u'x alak ruc' ri Cristo.


'Ana k'u alaq orar chipaq'ij chichaq'ab' . Lik tz'onoj alaq che ri Dios e chirij janipa ri kub'i'ij ri Ruxlab'ixel che alaq . Makos ne alaq che u'anik orar ; e xaqi 'ana alaq orar pakiwi konoje rutinamit ri Dios .


Ma ri Dios uk'alajisam chi ri unimal rutzil uc'u'x cha' conoje ri ticawex quecolobetajic.


I ángel xu bij che: —Cha bajij a pam, y cha cojo a xajab —coʼon che. Are xu ʼan i ma Pédro ile, teʼuri xu bij i ángel che: —Cha cojo a chaquet, y chat terej chwij —xutixic.


»E pacha' ri cubi'ij Ruch'a'tem ri Dios: E rabaj c'akital can cuma raj yacal ja, e abaj wa' lic xajawaxic cha' catiqui' lo ri ja cacha'. Ralak e alak pacha' wa e aj yacal ja yey ri Jesús e ri Abaj.


Ek'u lik kinki'kot che ri nuchak kan'an chwach ri Dios ruma ruto'b'al ri Qanimajawal Jesucristo .


Ruma k'u ri' kape pawi' alaq ronoje ri k'axk'ob'ik taqal chike ri xekamisan ke rachijab' jusuk' xeb'inik , ujeqeb'em lo chwi rukamik ri Abel ri jun ala lik jusuk' , k'a chwa rukamik ri Zacarías , ruk'ajol ri Berequías , ri xkamisaj alaq chuxo'l raltar y ri Rocho Dios .


Xak i ma Gáyo cu tak bi rutzil i wach. Ire u yom in posar ruʼ, xak u yom chique i jutzobaj re i Dios quiqui mol quib ruʼ, chi rachoch, cojbal re u ʼij i Dios. Xak i ma Erásto cu ya pan rutzil i wach, are ire i aj cʼolol mer re i ʼatbal tzij. Xak i kachalal ma Cuárto cu tak bi rutzil i wach.


Ek'u ri Marta xub'i'ij che ri Jesús : — Wajawal , we ta e la' k'o la wara , na kakam ta ri' ri nuxib'al .


Ek'u ri Jesús xub'i'ij che : — Wamigo , ¿ sa' ri kola'ana' ? — xcha' . Tek'uchiri' , xeqib' ri winaq ruk' y xkichapo cha' kakik'am b'i pa q'atb'al tzij .


Pero machꞌob ne alak we más cꞌo wach ralak chiquiwa ri sakil ukꞌab ri cheꞌ xejokꞌix bi. Ma we caꞌan nim che ib alak, micꞌow chicꞌuꞌx alak na e ta ralak ri cꞌasbayom re ri ratzꞌayak ri cheꞌ, ma e ne ri ratzꞌayak ri cꞌasbayom e alak.


Lic e q'ui c'u ri xeterej bi chirij. Wa' e petinak Jerusalem y che jujun chic luwar re Judea, cuc' ri e petinak pa tak ri tinamit re Galilea, re Decápolis y che jujun chic tinamit e c'o ch'aka ya' che ri nimaya' Jordán.


Xub'i'ij tanchi k'u chike konoje : — We k'o junoq karaj katerej lo chwij , lik chirajawaxik che mu'an xew ri karaj rire , e ronoje q'ij chukuyu ri k'ax kape puwi' ruma ukojom ri nub'i' ; yey utz k'u ri' katerej lo chwij .


Ec'u ri Anás y ri Caifás e cajawal raj chacunel pa Rocho Dios. Chupa tak c'u ri' la' la k'ij, ri Dios xuya rutzij che ri Juan ruc'ajol ri Zacarías, chupa ri luwar catz'intz'otic.


Echiriꞌ xojopon Jerusalem, ri hermanos xojquicꞌul rucꞌ quiꞌcotemal.


» Ri petinaq loq ri'in xenuternab'ej ne ruk' kamik ri etaqeyom wa jun K'ak' B'e re ri Jesús . Tob' achijab' o tob' ixoqib' xeb'enuya pa karena y xeb'e'nuya'a pa cárcel .


Ecꞌu ri Jesús xutak che na cutzijoj ta waꞌ che junok. Xubiꞌij cꞌu che: —Jat chwach raj chacunel pa Rocho Dios chaꞌ rire carilo na jinta chi lepra chawe. Y ruma rajoskꞌiquil, chayaꞌa cꞌu chwach ri Dios ri kasaꞌn xtakan can ri Moisés che,✡ chaꞌ cakꞌalajin chiquiwach ri ticawex at cunutajinak chic —xchaꞌ.


Chinta na pe alak. Riꞌin Pablo, cambiꞌij che alak: We caya ib alak che ucojic ri retalil re circuncisión chaꞌ cacꞌojiꞌ alak jusucꞌ chwach ri Dios, riꞌ na jinta uchac ri Cristo che alak.


Chwach cꞌu ri Dios cambiꞌij che alak: Wa cantzꞌibaj pan che alak lic katzij, na rakꞌubal taj.


Ri Jesús xubiꞌij chique: «Chiwe riꞌix yaꞌtalic cakꞌalajisax runaꞌoj ri Dios chwi rutakanic. Noꞌj chique ri winak, cancꞌut xew rucꞌ cꞌambal naꞌoj. Ma tob rique quetzuꞌnic, e junam rucꞌ na quetzuꞌn taj; tob quetanic, e junam rucꞌ na quetan taj y e riꞌ na jinta cꞌo caquimaj usucꞌ.✡


I ma Júdas i ma Sílas xak je ajbil u tzij i Dios , man u yom i Dios chique quiqui ta usuc' wach u 'alijinsam ire chique y quiqui bij chique i juban creyent . Rumal-i , naj xe lapan cu' , cowirsabal re qui c'ux , xak jicsabal re qui c'ux che i Dios .


Pent ire n-ca walij ta chu 'anic jun pawor che u lo'c'anij ; xui-ri , we i jun n-cu mayij tu tz'onoxic , i rajaw ja cawalij na 'uri . Cu ya na che , wach i rajwaxic , man n-xu mayij tu tz'onoxic che .


Ique n-qui tom tu be wach usucʼ i milágro xoʼon ire che i caxlanwa (chi are ire ʼo puwi ronojel niʼpa i ʼolic). Ique toʼ tzʼapil i qui nojbal.


»Waꞌ oxlaj xuꞌano. Tecꞌuchiriꞌ, ronoje xcꞌam tanchi ubi chicaj.


Ix achiab, chix naw che i rucʼaxic i iwixokil, man ʼutz chʼam i cʼaslemal cuʼ, n-ta qʼuixbalil che.


I ma Páblo , are 'o tan chic pa cuartel , i Kajwal xu c'ut rib che cha'ab , y xu bij che : — Cha cowij a c'ux , a-Páblo , man pacha in lapic a 'anom chi , pa Jerusalen , xak queje in lapic ile ca 'an na pa Róma — xu bij che .


Ri Dios uyaꞌom chikajujunal riꞌoj cꞌutubal re ri Ruxlabixel Rire chupa ri kabinic kasilabic, waꞌ e re toꞌbal que rutinamit ri Dios.


A yom i ʼatbal tzij pinʼab piquiwi conojel i winak. Queje ile a ʼanom man quin yabej-re i cʼaslemal chique niʼpa i je a yom chwe; are i cʼaslemal chi n-ca qʼuis ta chic.


Xecam c'u rurox parte chique ri winak e c'o che ruwachulew ruma ri oxib c'axc'obic xel lo pa quichi' ri cawayu'; wa' e ri ak', ri sib y ri azufre.


» ¡ Lik toq'o' wach ralaq alaq aj k'utunel re ri tzijpixab' y alaq fariseos ! ¡ Xa keb' palaj alaq ! Ma xew kach'aj alaq chi utz ri rij ri vaso y ri laq , pero na kok ta alaq il che uch'ajik rupa . Jek'uri'la' ralaq lik kok alaq il che ri josq'inik re ri cuerpo , pero lik k'o ch'ulil pa anima' alaq ruma releq' y ri na usuk' taj 'anom alaq .


Ecꞌu ri Jesús xucꞌul uwach: «Echiriꞌ queꞌec la kꞌij, ralak cabiꞌij alak: “Lic utz ri katiempo ma cak ruwa caj.”


Ec'u lic xinya wib che utzijoxic ri Utzilaj Tzij pa tak luwar pa na tzijom ta rubi' ri Cristo, cha' jela' na xi'ntica tubi ri nuchac puwi uchac junok chic,


We jun lic craj ca tonic , y cu ya'o ni'pa i ca tiqui che , i Dios cu c'amo ni'pa i cu ya'o ; n-cu tz'onoj ta mas che , we n-ta ru' .


pa tak e cꞌo wi rique, na jinta cꞌana utzil chomal. Is. 59:7-8


Xui-ri, ʼo jujun chixol yix chila pa Sárdis chi n-ta tzʼil piqui cʼux. Ique que bin na ʼuri wuʼ yin, lic sak qui ʼuʼ, man queje ile ca majaw chique.


»Ec'uchiri', xch'aw tanchi lo ri jun kulaj chila' chicaj, jewa' xubi'ij chwe: “Ri ujosk'im chi ri Dios, ri'at mabi'ij ch'ul che” xcha'.


Pero ¿ e nawi ke'eloq e ri utz xuk'am lo kamik panuwi' ? ¡ Na e ta ri' ! Ma ri mak e xuchapab'ej ri utz y ruk' wa' xuk'am lo kamik panuwi' . Ruma k'u ri' ri taqanik re ri Tzij Pixab' , xa jumul kaq'alajinik lik itzel uwach ri mak .


Ec'uchiri' xeril pan ri Jesús, jewa' xubi'ij chique: —Oj alak, je'c'utu ib alak chiquiwach raj chacunel pa Rocho Dios —xcha chique. Xebec c'ut, y echiri' quetajin chi be, xecunutaj che ri quiyabil.


Yey ri'ix quixk'alajisan na panuwi ri'in, ma ix c'oji'nak wuc' chwi ri jekebal lo ri nuchac.


Y junam ruk' ri Qanimajawal Jesucristo xojuk'astajisaj loq y xuya chiqe kojtaqan ruk' Rire chila' chikaj .


Mi jun aj waral chuwach ulew ʼelnak bi chicaj; xui i jun chi kajnak lok rilom i chila chicaj. Ire-le are i Achi aj Chicaj.


Xak xu bij chique : — 'O ni tinimit quiqui 'an ch'o'oj che chic jun tinimit ; 'o ni winak re jun 'atol tzij quiqui 'an ch'o'oj chiquij i winak re chic jun 'atol tzij .


Echiri' xoc rak'ab, xequic'am lo chwach ri Jesús uq'uiyal ticawex e c'o paquik'ab itzel uxlabixel. Ec'u ri Jesús ruc' ruch'a'tem xeberesaj bi tak ri itzel uxlabixel chique y xebucunaj conoje ri yewa'ib.


Ec'u ri Abraham, ruma ri cubulibal uc'u'x ruc' ri Dios, echiri' xc'am upa, xuc'am bi ruc'ajol Isaac re cucamisaj chwi raltar, tob xew ne uc'ajol ri' yey puwi rire u'anom ri bi'tisinic ri Dios echiri' jewa' xubi'ij canok:


Echiri' ri Jesús c'o chi be re que'ec Jerusalem, catajin ric'owic pa ri be, ri cujach upa ri luwar re Samaria ruc' ri luwar re Galilea.